Бобомурод Абдуллаевнинг оиласи адвокат билан боғлана олмаяпти « Ўзбекистон Халқ Ҳаракати\n10 October 2017 - 14:31\nБи-Би-Си радиосининг хабар беришича, расман ҳибсга олинганидан 12 кун ўтиб, журналист Бобомурод Абдуллаевни ким ҳимоя қилаётгани унинг яқинлари учун қоронғу қолмоқда.\n“Уйингизда ўтиринг, адвокат сизга эртага телефон қилади, дейишди. Эртасига кечгача кутдим, ҳеч ким телефон қилгани йўқ”, – дейди Катя Балхибаева.\n“Чиқса ҳам, ҳеч қандай маълумот бермайди”, – дейди у.\n“Унинг ўрнига ёрдамчиси чиқиб, гаплашди. Номини айтишдан бош тортди”, – дейди журналистнинг аёли.\nУнинг айтишича, рус тилида гапирган ёрдамчи Бобомурод Абдуллаевни “жиноятчи” деб атаган.\n“Тергов кетаётган бўлса нима учуни уни жиноятчи деб атаяпсиз, яхши гап гапирмаяпсиз, дедим. Ҳақиқатни гапирса, жиноятчи бўладими. Биз ҳеч кимга ёмонлик қилмадик-ку, дедим. Кулиб, қайта-қайта шу гапни такрорлайверди. Унақа деманг, онаси ҳам турибди, у хаста, нимага бундай дейсиз, дедим”, – дейди Катя Балхибоева.\n44 ёшли Бобомурод Абдуллаев расман “Усмон Ҳақназар”имзоси остида “амалдаги тузумни ўзгартиришга чақирувчи” мақолалар чоп этиш ва Ўзбекистонда “инқилоб қилиш”га уринишда гумонланмоқда.\nБобомурод Абдуллаев “2011 йилдан шу кунгача” “Усмон Ҳақназар” тахаллуси остида мухолифатдаги Ўзбекистон Халқ Ҳаракати раиси Муҳаммад Солиҳнинг “буюртмаларини бажариб келгани”ни аниқлаган.\n“Усмон Ҳақназаров” тахаллуси остидаги илк мақолалар интернетда 2003 йилда пайдо бўлганди.\nЎзбек расмийлари ва маҳаллий матбуот ҳеч қачон “Усмон Ҳақназаров”нинг чиқишларига муносабат билдирмаган.\nБи-би-си текшируви “Усмон Ҳақназар” манбаларидан бирининг боғбон, иккинчисининг эса Тошкентдаги ресторанлардан бирининг иш бошқарувчиси эканини аниқлаган.


ҚҚС - бу солиқ турими ёки Қоқилиб Қолишга Сабабми? — Sof.uz\nҚҚС - бу солиқ турими ёки Қоқилиб Қолишга Сабабми?\n24.07 13:54 430 Ўзбекистон\nКейинги йилларда матбуот жуда кўп синовларни бошдан кечирмоқда. Хабарингиз бор ўтган йиллар “мажбурий обуна” можароси баҳона ёппасига обунадан қочиш ҳолати кузатилди. Бу бошқа мавзу албатта, бугунги кунда эса яна бир жуда жиддий масала даврий босма нашрларни қийнамоқда. Яъни жорий йил ҚҚС муаммоси матбуотни кутиб олди.\nИлгариги солиқ қонунчилигимизга кўра матбуот даврий нашрларини чоп этиш, етказиб бериш борасидаги фаолият ҚҚСдан озод этилган эди. Қонунчиликдаги бу бандни тўлиқ эслатиб ўтаман.\n2019 йил 1 январдан амалда бўлган Солиқ кодексининг 208-моддасида қуйидагилар белгиланган эди:\n2019 йилнинг 1 январидан қўшилган қиймат солиғидан, агар ушбу Кодекснинг 212-моддасида бошқача қоида назарда тутилмаган бўлса қуйидаги реализация қилиш оборотлари озод этилади:\n19) босма маҳсулотлар. Ушбу бандни қўллаш мақсадида босма маҳсулотлар жумласига миллий валюта (купюра), китоб маҳсулотлари, оммавий ахборот воситаларининг даврий босма нашрлари (реклама тўғрисидаги босма нашрлар бундан мустасно), дафтарлар ҳамда расм ва чизмачилик альбомлари тааллуқлидир:\n36) оммавий ахборот воситаларини ва китоб маҳсулотларини етказиб бериш хизматлари.\nТаҳририятлар ва обуначи ташкилотлар даврий нашрларга 2020 йил учун обуна нархини 2019 йилнинг июль-август ойларида шакллантирган бўлиб, обуначилар 2020 йил обунаси учун тўловларни 2019 йилнинг сентябрь-декабрь ойларида амалга оширганлар. Бунда ўз ўзидан маълум бўладики солиқ кодексига 2020 йил 1 апрелдан киритиладиган ўзгартиришлар инобатга олинмаган. Негаки ушбу ўзгариш 2019 йил декабрь ойи охирида эълон қилинди. Бунгача обуна мавсуми тўхтаган, буюртмалар берилган эди. Энди таҳририят ёки обуначи ташкилот нима қилиш керак обуначини олдига бориб – Кечирасиз солиққа озгина етмай қолди, озгина қўшиб беринг –дейиши керакми. Ўзи мутоалага, ўқишга одамларимизни қайтариш усиз ҳам қийин кечаётган бир пайтда. Солиқ қонунчилигига киритиладиган ўзгаришларни хориж давлатлари тажрибасида ўрганадиган бўлсак, камида бир йил ёки олти ой олдин эълон қилинади. Ҳар бир тадбиркор, ёки тижорат ташкилоти кейинги йил харажат ва даромадларини жорий йил якунига қадар ўз сметасида ҳисобини олган бўлади. Бизда ҳам худди шундай ҳисоб китоб қилиниб, ягона солиқ тўловчи ташкилот сифатида бизнес план тасдиқланган. Эндиликда ҚҚС сабаб барча вилоят корхоналаримиз ўз зарарига ишламоқда.\nЭнди тарқатувчиларни яна бир ҚҚСга боғлиқ муаммоси бор, амалдаги Солиқ кодексига асосан, 2020 йил апрель ойидан бошлаб товарайланмаси 1 млрд. (бир миллиард) сўмдан ортиқ бўлган таҳририятлар ҚҚС тўловчиси ҳисобланади. Лекин товарайланмаси 1 млрд. (бир миллиард) сўмдан кам бўлган таҳририятлар ягона солиқ, яъни товарайланмадан 4 фоиз солиқ тўлайди. Бу дегани товарайланмаси кам Таҳририят ҚҚС тўламасдан ягона солиқ тўлаши мумкун, нашрни тарқатувчига етказиб бергандан кейин тарқатувчи ҚҚС тўлашига тўғри келади. Айтайлик 2000 (икки минг) сўмлик нашр учун ҚҚС тўловчи ҳисобланган тарқатувчи 300 (уч юз) сўм ҚҚС тўлаши керак ҳали ўзининг солиқлари ёки бошқа харажатлари ҳақида сўз бормади. Бу дегани битта нашр учун таҳририят 4 фоиз солиқ тўламоқда, шу нашр учун тарқатувчи ҚҚС ва устамадан солиқлар тўламоқда, яъни битта нашр учун икки марта солиқ тўланмоқда. Деярли барча вилоятларимиздаги туманларда чоп этиладиган нашрлар ягона солиқ тўловчи ҳисобланиб, уларнинг молиявий ҳолати ҳавас қилар даражадамас. Уларнинг молиявий ҳолатидан келиб чиқиб, тарқатувчилар тавсия этилган нашр устига одатда 10-12 % устама қўйилган. Энди тарқатувчи ўзи 10-12 % устама қўйган бўлса, нашр учун 15 %ли ҚҚСни қаердан олиб қўяди. Ҳали олдинда тарқатувчининг харажати ва ўзининг ҚҚС тўлови ҳам бор.\nРеспублика дараражасида тарқатиладиган нашрларга гарчи устама кўпроқ қўйилсада, логистика харажатлари юқори бўлганлиги сабабли ҳам ҚҚС ҳисобланса корхона ўз зарарига ишлайди. Барча харажатлар максимал даражада қисқартирилди, бироқ бу ҳам самара бераётгани йўқ.\nМасала ечими борасида масъул ташкилотларга бир неча мурожаатларни қилдик, лекин тайинли жавоб ололганимиз йўқ. Мурожаатимиз тақдирини суриштирганимизда нуфузли давлат ташкилотининг бошқармаси масъулидан –Бунга ўхшаш масала битта сизларда эмас, кўпчиликда учрамоқда-деган жавобни эштиб тилинг лол бўлиб қолади. Кўпчиликни қийнаётган бўлса демак қайта кўриб чиқиш керак бу масалани.\nМен ҚҚСдан бутунлай озод қилиш керак деган фикрдан узоқман. Лекин амалга киритиш жараёнида, олдиндан шартнома қилиб тўловлар амалга оширилган бўлса 2020 йил давомида эски солиқ тўловида қолиш имконияти сақланиб қолинсин, 2021 йил бошидан тўлиқ янги тартибдаги (ҚҚС) солиқ тўлови ҳисобидан иш юритилиб, бизнес режалар ҳам ўша тартибда амалга оширилсин-деб киритиш мумкин эдику. Тасаввур қилинг хорижлик ҳамкорингиз билан кейинги йил учун, тўловни олдиндан олиб шартнома имзоладингизда, биринчи чорак якунига етиб кечирасиз бизда солиқ ўзгарди яна тўлов қимасанг мен маҳсулот етказиб беролмайман десангиз. Ҳамкорингиз қай ҳолатга тушиб қолади.\n“Матбуот тарқатувчи” АК Бош директор вазифасини вақтинча бажарувчи.\n18:10 3 Спорт\nБугун, 17:46 122 Тиббиёт\nБугун, 16:59 43 Жаҳон\nБугун, 16:03 302 Жаҳон\nБугун, 11:02 590 Жаҳон


17 октябрда кутилаётган об-ҳаво маълумоти билан...\n16.10.2019 17:14 0 1889\nТошкентда ҳаво бироз булутли бўлади, вақти-вақти билан ўзгариб туради, ёғингарчилик бўлмайди. Шарқдан секундига 5-10 метр тезликда шамол эсади. Кечаси 8-10 даража илиқ, кундузи 21-23 даража иссиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 2-7 даража илиқ, кундузи 20-25 даража иссиқ бўлади.\nБухоро ва Навоий вилоятларида ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 5-10 даража илиқ, кундузи 20-25 даража иссиқ бўлади.\nҚашқадарё ва Сурхондарё вилоятларида ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 8-13 даража илиқ, кундузи 22-27 даража иссиқ бўлади.\nТехнология 30/10, 15:10\nЖамият 30/10, 14:47


Рекламага талаблар кучайтирилмоқда — Minbar\n13 июн 14:29 2 дақиқада ўқийсиз Янгиликлар\nРекламага талаблар кучайтирилмоқда. Монополияга қарши курашиш қўмитаси янги таҳрирдаги «Реклама тўғрисида»ги қонунни умумхалқ муҳокамасига киритган. Муҳокама 27 июнгача давом этади.\nЯнги лойиҳанинг ҳозирги қонундан асосий фарқи нимада?\nЯнги қонун лойиҳасининг ҳозирги қонундан асосий фарқи унга «Реклама соҳасида ўз-ўзини ва давлат томонидан тартибга солиш» деган янги боб қўшилганидир. Яъни, ҳукумат ва ваколатли органнинг ваколатлари ҳамда унинг назорат функцияларини амалга ошириш тартиби белгиланмоқда.\nМонополияга қарши курашиш қўмитаси ҳузуридаги Истеъмолчилар ҳуқуқларини ҳимоя қилиш агентлиги ваколатли орган деб белгиланган. У реклама тўғрисидаги қонуннинг ижросини мониторинг қилади, огоҳлантиради ва ҳуқуқбузарликни тўхтатиш чораларини кўради.\nҚонуннинг янги лойиҳасида реклама тўғрисидаги бошқа талаблар аниқлаштирилган, уларни бузганлик учун жавобгарлик кучайтирилган. Хусусан:\nвояга етмаганларга мўлжалланган рекламага қўйилган талаблар кучайтирилмоқда;\nижтимоий рекламанинг доираси кенгайтирилаяпти;\nреклама тарқатишнинг алоҳида воситаларига (телевидение ва радио, босма нашрлар, алоқа воситалари, электрон тижорат, ташқи реклама, транспорт ва почта жўнатмалари орқали тарқатиладиган рекламага) доир талаблар кучайтирилган;\nайрим товарлар, ишлар, хизматлар (дорилар, биологик фаол озиқ-овқат қўшимчаси, болалар таомлари, реклама тадбирлари, энергетик ва алкоголли ичимликлар, тамаки, қурол-яроғ, қимматли қоғозлар) рекламасига талаблар кучайтирилган, жавобгарлик нормалари ва бошқа ҳолатлар белгиланган.\nШунингдек айрим меъёрий ҳужжатлардаги талаблар янги таҳрирдаги қонун лойиҳасига қўшиб юборилган:\n«Реклама тўғрисида»ги ва «Истеъмолчиларнинг ҳуқуқларини ҳимоя қилиш тўғрисида»ги қонунлар асосида ишлаб чиқилган Рекламани жойлаштириш тўғрисидаги низом (№1024, 06.04.2001), театр-концерт тадбирларини ўтказишда фонограммадан фойдаланиш тўғрисида маълумотни тақдим этиш қоидалари (№1188, 16.11.2002) ва бошқа меъёрий ҳужжатларни тўлиқ ва қисман бекор қилган ҳолда, улардаги талаблар янги таҳрирдаги қонунга ўтказилмоқда.\nРеклама давлат тилида ёки реклама берувчининг хоҳишига кўра қўшимча равишда бошқа тилларда тарқатилиши мумкин.\nреклама қонун лойиҳаси


Австралияликлар биринчи марта Европага тўғридан-тўғри чиқиш имконига эга бўлишади\nQantas Пертдан Лондонга узлуксиз рейсларни йўлга қўйишни режалаштирмоқда. Бу Австралияни Европага тўғридан-тўғри олиб чиқувчи дунёдаги биринчи узлуксиз йўловчи рейси ҳисобланади. Gulf News нашри шу ҳақида маълум қилди.\nМанбага кўра, авиакомпания 17 соатли парвозлар учун Boeing 787-9 Dreamliner самолётларидан фойдаланади.\n"Австралияликлар ҳеч қачон Европага тўғридан-тўғри чиқиш имконига эга бўлишмаган. Шундай экан, бу катта имкониятларга йўл очади", - деди ижрожи директор Алан Жойс.\n"Бу саёҳатчилар учун яхши янгилик, чунки эндиликда Лондонга бориш енгиллашади. Бу Ғарбий Австралия учун ҳам яхши янгилик, чунки у янги иш ўринларини пайдо қилиб, туризмнинг ривожланишига сабаб бўлади. Бу миллат учун ҳам яхши янгилик, чунки у бизни энг йирик савдо ҳамкорларимиздан бирига яқинлаштиради", - қўшимча қилди у.\nУшбу парвоз дунёнинг энг узоқ парвозларидан бири ва Dreamliner'нинг энг узоқ парвози ҳисобланади.\nМанбага кўра, парвоз чипталари келаси йилнинг апрелида сотувга чиқади.\nДунёдаги энг узоқ парвоз қилувчи узлуксиз рейс Дубайдан (БАА) Оклендга (Янги Зеландия) қатновчи Emirates EK448 ва у ердан қайтувчи EK449 рейси бўлиб, у 14 200 километрни ташкил қилади. Мазкур рейс 2016 йилнинг 1 мартидан йўлга қўйилган. Биринчи рейс Airbus A380-800 самолёти орқали амалга оширилган, лекин кейинги мунтазам рейсларда Boeing 777-200LR қўлланилган.\nQantas'нинг 17 соатли Перт-Лондон тўғридан-тўғри рейсининг масофаси эса 14 498 километрни ташкил қилади ва дунёнинг етакчи авиакомпаниялари ўртасида рақобатни юзага келтиради.\nрекорд Qantas Перт-Лондон узлуксиз рейс


ИнтерФУТБОЛ :: Италия "А" серияси асло зерикарли эмас\nИталия "А" серияси асло зерикарли эмас\nИталия футболи орада маълум вақт сояга ўтди. Ички лигадаги ҳимоявий қадриятлар туфайлими, ўйинлар зерикарлироқ туюлгани ҳам рост. Лекин энди вазият кескин ўзгармоқда. Биргина Криштиану Роналдунинг «А» сериясида ўйнай бошлагани омма ёндашуви ва эътиборига кучли таъсир ўтказди. Лекин Италия футболи фақат португалиялик юлдуз ёки «Ювентус»дан иборат эмас, албатта. Мана, ёрқин мисол, мухлислар охирги кунларда 2та ажиб ўйин гувоҳига айланишди: аввалига кубок турнирида, кейин чемпионатда...\n1. 19та (!) пенальти ва...\n«А» сериясининг энг «тартибсиз» ва беқарор иштирокчиси - «Женоа» кубок баҳсида «митти»гина рақиб олдида бош эгди. Дарҳақиқат, Генуя жамоасини сира тушуниб бўлмаяпти. Бир томондан қарасак, унинг ихтиёрида чемпионатнинг бош кашфиёти ва тўпурари бўлишга яққол даъвогар футболчи бор - Кшиштоф Пентек. Бошқа тарафдан назар солсак, клубнинг боши можарою, жанжаллардан чиқмаяпти. «Женоа» раҳбарияти натижага шунчалик ёпишиб олганки, мураббийларни бирин-кетин истеъфога чиқармоқда. Ахир раҳбарлар атиги 4 ой ичида 3 нафар мутахассис билан хайрлашишди. Охирги исътефо айнан кубок баҳсидаги омадсизликдан кейин кузатилди. Чунончи, Иван Юрич «Виртус Энтелла»га қарши кечган учрашувда ижобий натижани таъминлай олмади.\nХўш, ўзи нима рўй берди? Биринчидан, «Женоа» ўйиннинг асосий ва қўшимча вақтларида камтарин рақибни енгиш уддасидан чиқолмади - 3:3. Иккинчидан, жамоа вакиллари 3та голни ҳам пенальтидан уришди. Ўйиндан кейинги серияда эса генуяликлар 2та зарбани кўкка совуришди ва 6:7 ҳисобида ютқазишди. Қисқаси, мухлислар 19та пенальти ва жамоа мағлубиятига гувоҳ бўлишди. Учинчидан, асосий вақтда «А» сериясининг янги қаҳрамонларидан бири Кшиштоф Пентек 2та пенальтидан унумли фойдаланди, яна бирини амалга оширган Жанлука Лападула эса серияда ҳал қилувчи зарбани голга айлантиролмади. Тўртинчидан, «Женоа» раҳбарияти ўйин тугаши ҳамоно бош мураббий Иван Юричга жавоб берди ва тезда Италия терма жамоаси собиқ устози Чезаре Пранделли ҳамда унинг бутун штаби билан шартнома тузди.\nҚизиқ, «Женоа»га қўшимча ташвишлар туғдирган «Виртус Энтелла» қандай жамоа? Очиғи, «Женоа» энг «тартибсиз» клуб сифатида тилга олинса, «Виртус Энтелла» омадсизларнинг омадсизидир. Италия кубоги 1|8 финалига йўл олган клуб ўтган мавсум расман Италия 3-дивизионига тушиб кетди. Шунга қарамай, «Энтелла» юқори лигада ўйнаш учун тайёргарлик кўрди, раҳбарият эса клубни «В» сериясида олиб қолиш масаласида фаол ишлади. Чунончи, аввалига «Фоджа» ва «Чезена» пул ўзлаштиришга боғлиқ ғалати айбловларга дуч келди. Мамлакат футбол федерацияси шу айблов натижасида ҳар икки жамоа ҳисобидан 15 очко олиб ташлашни ўйлади. Лекин якунда жазо чорасини жорий мавсумда қўллашга қарор қилди. Оқибатда «Виртус»ни «В» сериясида қолдириш ҳаракати зое кетди. Кейинроқ «Авеллино» ва «Бари» клубларининг инқироз ҳолатига тушгани тан олинди. Шунда битта юқори дивизиондаги 2та ўринга «С» сериясининг бир неча иштирокчиси даъвогарлик қилди. Якунда Италия футболи мутасаддилари «В» серияси таркибини ўзгартиришмади, гарчи «Виртус Энтелла» охиригача юқорига кўтарилишдан умид узмаган бўлсада. Дейлик, жамоа вакиллари охирги 7 йилликнинг молиявий ҳисоботларини тақдим этиб, барча келишувлар қонун доирасида амалга оширилганини исботлашди. Шунингдек, жамоа моддий томондан «В» сериясида иштирок этишга тайёр эканлигига кафолат берилди. Бу оралиқда «Энтелла» «С» серияси доирасидаги 3та ўйинни ўтказиб юборди. Аммо ҳаммаси ўз ҳолича қолди: «Виртус Энтелла» юқорига соф спорт принциплари асосида чиқиши керак. Дарвоқе, ушбу клуб Италия кубоги чорак финали йўлида «Рома» билан олишади. Балки ундан яна «сенсация» кутармиз...?\n2. «Кальяри» жасорати\n«А» серияси 15-туридан ўрин олган «Кальяри» - «Рома» ўйини яна бир кутилмаган натижани тақдим этди. Ҳа, ўйинда 2:2 ҳисоби қайд этилгани аслида оддийгина воқелик саналади. Ахир заиф рақибнинг кучли жамоадан очко тортиб олиши ҳар қадамда кузатилиши мумкин. Лекин Кальяридаги учрашув сценарийсига қарасак... Хуллас, «Рома» сафар ўйинида хотиржам ўйнаб, биринчи бўлимдаёқ мезбонларни 2та гол билан «сийлади» ва ортга бемалол ғалаба билан қайтиши мумкин эди. Чунончи, 85-дақиқада ҳам таблода 0:2 ҳисоби порлаб турганди. Кейин воқеалар шу қадар тез ривожландики, асти қўяверасиз... 85-дақиқа: Артур Ионицэ «Кальяри»нинг биринчи жавоб голини урди ва мезбонлар мисли кўрилмаган даражада шодланишди. Энг қизиқарли воқеалар эса ҳакам томонидан қўшиб берилган дақиқаларга тўғри келди. Аввалига «Кальяри» вакиллари - Лука Чеппителли ва Дарио Срна ҳакамлар билан тортишишгани учун бирин-кетин «қизил»га йўлиқишди, шундан сўнг Марко Сау рақибни бироз калака қилган тарзда ҳисобни тенглаштирди. У «Рома» дарвозасини нишонга олган лаҳзада финал ҳуштаги янграшига саноқли сониялар қолганди. Эҳтимолки, агар римлик футболчилар тўп учун курашда енгилмаганларида, «Кальяри» такрорланмас «камбэк»ни амалга оширолмасмиди? Хуллас, мезбонлар чинакам жасорат намунасини кўрсатишди - 9 киши бўлиб, «Рома»ни ғалабадан маҳрум этиш осонми?\nСау ўйиндан сўнг италиялик Давид Асторини эсга олди. Чунончи, аввалги мавсум ўйинларидан бири арафасида меҳмонхонада ҳаётдан кўз юмган «Фиорентина» фахри вақтида «Кальяри»да ҳам фаолият юритганди. «Ҳа, ажойиб жамоага қарши кечган ўйинда мағлубиятдан сеҳрли тарзда қутулиб қолдик. Сабаб битта - охиригача ўз кучимизга ишондик. Ушбу дуранг кайфиятимиз ва руҳимизни кўтариш баробарида биз катта жасорат эвазига қутқариб қолган бошқа ўйинларни ҳам эсга солди. Ўз голимни Давиде Астори хотирасига бағишлайман»,- деди қаҳрамон. Айтганча, Марко жуда кам гол урадиган футболчи. Дейлик, «А» сериясининг бутун ўтган мавсумида ўз номига атиги 2та гол ёзиб қўйганди. «Рома» дарвозасига йўллангани эса унинг учун жорий мавсумдаги дебоча голдир.\nДарвоқе, фанатлар шу ўйин баҳона «Рома» ва «Кальяри» ўртасидаги яна бир тўқнашувни эслашди. Унда ҳам фаворитнинг ишлари сира юришмай, охир-оқибат 2:4 ҳисобида ютқазганди. Умуман, «Рома» ҳозирча ўз тиффозилари кутган футбол ва натижа кўрсатолмаяпти. Ахир ҳамма «бўрилар»нинг «Ювентус»га жиддий рақобат тақдим этишини кутганди, аммо улар ҳозирча пешқадамнинг чангида қолиб кетишяпти...


NUR-SULTAN. Kazinform – Нур-Султанда Жаҳон ва анъанавий динлар етакчилари съезди котибиятининг ХIХ йиғилиши бўлиб ўтмоқда, деб хабар беради Kazinform мухбири.\n6 октябрда Нур-Султан шаҳрида Жаҳон ва анъанавий динлар етакчиларининг съезди бўлиб ўтади\nNUR-SULTAN. Kazinform – 6 октябрда Нур -Султан шаҳрида Жаҳон ва анъанавий динлар етакчиларининг съезди бўлиб ўтади, деб хабар беради Kazinform мухбири.\nҚозоғистон 13 мамлакатда конфессиялараро мулоқот бўйича тадбирлар ўтказади\nNUR-SULTAN. Kazinform - Нурсултон Назарбоев конфессиялараро ва цивилизациялараро мулоқотни ривожлантириш маркази «Тинчлик ва муроса учун конфессиялараро мулоқот» мавзусида давра суҳбатларини бошлайди, деб хабар беради Kazinform мухбири.\nЎзбекистон масжидларда жума намозларини ўқиш бўйича карантин чекловларини бекор қилди\nTASHKENT. Kazinform - Ўзбекистонда масжидларда жума намозларини ўқиш бўйича карантин чекловлари бекор қилинди. Бу ҳақда Соғлиқни сақлаш вазирлиги ахборот хизмати маълум қилди, деб хабар беради Kazinform UzAга таяниб.\nТаниқли уламо Абсаттар ҳожи Дербисали вафот этди\nNUR-SULTAN. Kazinform - Шарқшунос,диншунос, адабиётшунос, филология фанлари доктори Абсаттар Дербисали вафот этди, деб хабар беради Kazinform.\nЎзбекистонда Қурбон ҳайитини оила даврасида нишонлаш тўғрисида қарор қабул қилинди\nTASHKENT. Kazinform - Ўзбекистон Президенти Шавкат Мирзиёев мамлакат аҳолисини карантин чораларига риоя қилган ҳолда Қурбон ҳайитини оиласи билан уйда нишонлашга чақирди. Тегишли фармонни кеча Президент имзолади, деб хабар беради Kazinform мухбири.\nҚозоғистон Бош муфтийси Қурбон ҳайити арафасида тадбиркорларга мурожаат қилди\nБош муфтий коронавирусга қарши Қозоғистон вакцинаси билан эмланди\nNUR-SULTAN. Kazinform - Қозоғистон Мусулмонлари диний бошқармаси раиси, Бош муфтий Науризбай ҳожи Тағанули Қозоғистонда ишлаб чиқарилган вакцинанинг биринчи компоненти билан эмланди, деб хабар беради Kazinform «Хабар 24» телеканалига таяниб.\nБу йил Макка зиёратчиларига қандай талаблар қўйилади\nNUR-SULTAN. Kazinform – Саудия Арабистони Қироллигининг Соғлиқни сақлаш вазирлиги 2021 йилги Ҳаж мавсумига тайёргарлик кўриш учун махсус талабларни эълон қилди, деб хабар беради Kazinform Қозоғистон мусулмонлари диний идорасига асосланиб.


00:00 / 08.08.2011 | eski savollar | 764\nАссалому-алейкум ҲАЗРАТ!Мен яқинда "Қур'он мо'жизалари" деб номланган илмий филмлар дискини олдим(рус тилида).Филмларда Қур'он оятлари тафсири келтирилади ва илмий асосланга кашфиётлар ко'рсатилади. Су дискда Бақара ва Фуссилат сураладан етти осмон тог'рисидаги оятлар тафсири келтирилган.Я'ни Аллоҳ яратган етти осмон бу Ерни о'раб турган атмосферанинг еттита қобиг'и ва уларнинг ҳар бирининг о'з вазифаси бор. Бундан 1400 йил олдин инсонларда буни аниқлашга имконийт бо'лмаган ,ҳозирда замонавий техника ёрдамида булар кашф қилинди деб ко'рсатилади. Мен МЭРОЖ кечаси тог'рисида оқганимда осмонларни бошқача тушингандим,я'ни, биз ко'риб турган қуёш, юлдузлардан кейин биринчи осмон келади деб. Инсон ақли билан яратилган ҳеч қандай техника ёрдамида бориб бо'лмайди деб.Сизнинг "Тафсири ҳилол" китобингизда Бақара сурасининг 29-ояти тафсирида бу то'г'сида кенгроқ ёзилмаган экан.Шу дискдаги тафсирга сининг муносабатингизни билмоқчи эдим. Мен фарзандларимга сизнинг китобларингиздан фойдаланиб тушинтиришга ҳаракат қиламан. Шуниг учун сизнинг фикрингиз жуда муҳим. Жавобингиз учун олдиндан раҳмат! АЛЛОҲ сиздан рози бо'лсин! Омийн!\n- Аллоҳнинг каломи мўъжиз – ожиз қолдирувчи. Банда унинг олдида ожиз. Ҳар ким билганича тушунади. Шунинг учун сиз кўрган филмдаги гаплар ҳам маълум одамларнинг илмий уринишлари, холос. Ҳадисларда ҳақиқатда бир осмон билан бошқаси орасида катта масофа борлиги баён қилинган.


18:02 / 04.04.2016 | Abdulloh | 1720\nАссалому алайкум! Ҳурматли сайт аъзолари, мeн бир нeча йилдан бeри бозорда сотувчи бўлиб савдо қиламан. Аллоҳга ҳамду санолар бўлсин қалбимга иймон нури кира бошлади. Мeн бeш вақт намозни ўз вақтида адо этишимга бозордаги ишим тақозо қилмайди. Ишламай дeсам оилада боқувчиман, яъни оиламизда тўнғич ўғилман, икки синглим бор, ота-онам ҳам ишлашмайди. Шунга бошим қотган. Аллоҳдан eчим ва имконият сўраяпман, нима қилай? Буюк Аллоҳга таваккал қилиб ишдан кeтиб ибодатимни қилайми ёки сабр қилсам Аллоҳ Ўзи eчим бeрадими? Лeкин ҳар куни намозларим қазосини уйда ўқиб оламан. Жавобингиз учун раҳмат.\nВа алайкум ассалом! Ишда ҳам ишланг, Аллоҳ таолодан сўраб ибодатингизни ҳам қилинг. Бу нарса сиз ўйлаганчалик мағриб ва машриқни жамлаш даражасидаги иш эмас. Аллоҳ таоло “Талоқ” сурасида марҳамат қилади: وَمَن يَتَّقِ اللَّهَ يَجْعَل لَّهُ مَخْرَجًا۝ وَيَرْزُقْهُ مِنْ حَيْثُ لَا يَحْتَسِبُ وَمَن يَتَوَكَّلْ عَلَى اللَّهِ فَهُوَ حَسْبُهُ إِنَّ اللَّهَ بَالِغُ أَمْرِهِ قَدْ جَعَلَ اللَّهُ لِكُلِّ شَيْءٍ قَدْرًا ...Ким Аллоҳга тақво қилса, унинг йўлини очиб қўядир. 3. Ва унга ўзи ўйламаган тарафдан ризқ берур. Ким Аллоҳга таваккул қилса, бас, унга У Зотнинг Ўзи кифоядир. Албатта, Аллоҳ Ўз ишини етказувчидир. Батаҳқиқ, Аллоҳ ҳар бир нарсага ўлчов қилиб қўйгандир. Яъни ким Аллоҳ таолонинг буюрганини қилиб, қайтарганидан қайтса, бу дунё ва у дунёнинг қийинчиликларидан чиқадиган йўлни Аллоҳнинг Ўзи кўрсатиб қўяди. Тақводор шахснинг мушкулини доимо Аллоҳнинг Ўзи енгил қилиб туради. Шу билан бирга, унга ўзи ўйлаб, хаёлига келмаган томондан ризқу рўз етказиб беради. Одатда, кишилар ризқу рўзим сероб бўлсин, деган мақсадда тақводан воз кечадилар. Бу эса аксинча натижага олиб келади. Ушбу ояти кариманинг маъносидан келиб чиқадиган қоидага биноан, тақводорлик қийинчиликларнинг осонлашиши ва ризқнинг ўйламаган тарафдан келишига сабаб бўлади. Юқорида зикр этилган ишларда ҳийла-найранг кўп ишлатилади. Ҳийладан қўрқишнинг ўзи янги ҳийлага олиб боради. Шунинг учун Қуръони Карим мусулмонларни Аллоҳга таваккул қилишга ундаб, «Ким Аллоҳга таваккул қилса, бас, унга У Зотнинг Ўзи кифоядир. Албатта, Аллоҳ Ўз ишини етказувчидир. Батаҳқиқ, Аллоҳ ҳар бир нарсага ўлчов қилиб қўйгандир», – дейди. Абдуллоҳ ибн Масъуд розияллоҳу анҳу «Қуръондаги энг катта умидбахш оят, ушбу «ва ман яттақиллаҳа яжъал лаҳуу махрожан ва ярзуқҳу мин ҳайсу лаа яҳтасиб» деган эканлар. Имом Аҳмад ибн Ҳанбал ривоят қилган ҳадиси шарифда Набий алайҳиссалом: «Албатта, банда қилган гуноҳи туфайли ризқдан маҳрум бўлади. Қадарни дуодан ўзга ҳеч нарса рад қила олмайди, умрни яхшиликдан ўзга ҳеч нарса зиёда қила олмайди», – деганлар. «Ким Аллоҳга таваккул қилса, бас, унга У Зотнинг Ўзи кифоядир» жумласининг тафсирига уламоларимиз қуйидаги ҳадисни келтирадилар. Набий алайҳиссалом Абдуллоҳ ибн Масъудга қилган насиҳатларида жумладан: «...Ва билки, агар умматнинг барчаси йиғилиб, сенга манфаат етказмоқчи бўлсалар ҳам, Аллоҳ сен учун тақдир қилиб қўйган нарсадан ўзга ҳеч бир нарса қила олмайдилар. Агар сенга зарар етказиш учун тўплансалар ҳам, Аллоҳ сен учун тақдир қилиб қўйган нарсадан ўзга ҳеч бир нарса қила олмайдилар», – деганлар.(“Тафсири Ҳилол” китобидан). Валлоҳу аълам!


Намоз вақтида ёшбола ёки мушук олдимдан ўтса - Динда саволим бор\nХозирги вақтда: 17 окт 2019, 06:24\nПост Ҳадича » 28 дек 2017, 22:50\nАссалому алайкум. Мен намоз ўқиётган пайтимда кўп ҳолларда 4 ёшли жияним ёки мушугимиз олдимдан ўтиб кетади. Шундай пайтда мен намозни қайтадан ўқишим керакми? Жавобонгиз учун олдиндан раҳмат.\nЖавоб: Намоз вақтида ёшбола ёки мушук олдимдан ўтса\nПост Одинахон Муҳаммад Юсуф » 08 ян 2018, 00:00\nЯъни бу «Намоз ўқиётганингизда олдингиздан ўтувчини қудратингиз етганича қайтаринг, у шайтондан бошқа нарса эмасдир», деганларидир. Бу қайтариш намозхоннинг «Субҳаналлоҳ!» деб тасбеҳ айтиши ёки ишора қилиши билан бўлади. Аёл кишилар эса ўнг қўлини чап қўлига уриб, овоз чиқариш ила қайтарадилар.\nҲозир форумда: Google [Bot], MSN [Bot], فطمة va 7 меҳмонлар\nМавзу - Намоз вақтида ёшбола ёки мушук олдимдан ўтса


Ана шундай тадбирлардан бири Тошкент темир йўл вокзалида бўлиб ўтди. Унда Ўзбекистон Республикаси Мудофаа вазирлиги мутасаддилари, вазирлик ҳузуридаги Жамоатчилик кенгаши аъзолари, “Нуроний” жамғармаси ҳамда бошқа давлат ва жамоат ташкилотлари вакиллари, ота-оналар иштирок этди.\nҲамманинг юз-кўзида ҳаяжон. Айниқса, бундан бир йил муқаддам катта орзу-умидлар, эзгу тилаклар билан фарзандларини муддатли ҳарбий хизматга кузатган ота-оналарнинг қувончи чексиз.\nНиҳоят, белгиланган вақтда поезд вокзал ҳудудига келиб тўхтади. Карнай-сурнай садолари остида вагонлардан тушаётган алпқомат аскарларни яқинлари қучоқ очиб қарши олишди. Гуллар тақдим этилди. “Баракалла, ўғлим!”, “Яшавор, азамат!”, “Ота-онангга раҳмат” деган ҳароратли сўзлар янгради. Маросимга ташриф буюрганлар йигитларни самимий табриклашди.\nЎғлини қайта-қайта бағрига босиб, бахтиёр дамлардан масрур оналардан бирини суҳбатга тортдик.\n— Рости, болагинамни соғинибман, мана, дийдорига тўйиб, бугун ўзимда йўқ хурсандман, — дейди оддий аскар Фаррух Алихоновнинг онаси Санобар Исакова. — Йил бўйи ҳарбий қисм командирларидан хушхабарлар олиб турдик. Ҳаммага фарзандининг ортидан яхши сўз, раҳмат эшитиш насиб қилсин. Фаррухжоннинг бўйлари анча чўзилиб, янаям куч-қувватга тўлибди. Хизмат якунида ҳарбий қисм қўмондонлигининг тавсияномасига эга бўлганини эшитиб, икки ҳисса қувондик. Бу унинг келгусидаги мақсадларига эришишида катта имкониятдир. Ёшларимизга ишонч билдириб, шундай шароитларни яратиб бераётган давлатимиздан беҳад миннатдормиз.\nМаросимда мустақиллик йилларида мамлакатимиз мудофаа салоҳиятини ошириш йўлида олиб борилган ислоҳотлар туфайли сарҳадларимиз дахлсизлиги, аҳолининг тинч ва осуда ҳаётини ишончли ҳимоя қилишга қодир бўлган, ихчам, яхши таъминланган миллий армиямиз шакллангани алоҳида қайд этилди. Ҳарбий хизматчиларни ижтимоий қўллаб-қувватлашнинг самарали тизими йўлга қўйилгани, муддатли ҳарбий хизматни ўтаб, резервга бўшатилганларнинг ишга жойлашиши ва олий ўқув юртларига ўқишга кириши билан боғлиқ имтиёзлар жорий қилингани эътироф этилди. Буларнинг барчаси ҳарбий жамоаларда соғлом маънавий-ахлоқий муҳит шаклланиб, ёшлар ўртасида ҳарбий хизматнинг нуфузи кескин ошишида муҳим омил бўлгани таъкидланди.\n— Армия ҳаёти йигит кишининг умр йўлидаги энг муҳим босқич, катта мактаб ҳисобланади, — дейди муддатли ҳарбий хизматни ўтаб қайтган Диёрбек Набиев. — Ўтган бир йил давомида фикрларим, дунёқарашим анча кенгайди. Тартиб-интизомга -қатъий риоя этишга, вақтни қадрлашга ўргандим. Ҳарбий тайёргарлик машғулотларидан сўнг имкон қадар кўпроқ китоб мутолаа қилиб, билимимни мустаҳкамлашга интилдим. Жанговар ва маънавий-маърифий тайёргарлик машғулотларида яхши натижалар кўрсатганим, тест синовларида юқори балл тўплаганим учун ҳарбий қисм қўмондонлигининг тавсияномасига эга бўлдим. Ушбу имкониятдан фойдаланиб, олий ўқув юртида ўқиб, Ватанимиз равнақига ўз ҳиссамни қўшмоқчиман.\nКутиб олиш маросими якунида йиғилганлар аскарларнинг барчасига келгуси ишларида муваффақият тиладилар.\nНаманган вилоятида ҳам бундай тадбирлар маҳаллий ҳокимият, жамоат ташкилотлари, ота-оналар ва ёшлар вакиллари иштирокида юксак савияда ташкил этилмоқда. Бу туғилиб ўсган гўшасига “Ангрен — Поп” электрлаштирилган темир йўли орқали замонавий поездда қайтган ўғлонларни кутиб олишга бағишлаб ўтказилган тадбирда ҳам яна бир карра ўз ифодасини топди.\nАскарларнинг қадамлари ўктам, кайфияти чоғ. Уларнинг қадди-бастига боқиб, “Армия, ҳақиқатан ҳам, йигитни йигит қиладиган чинакам ҳаёт мактабидир”, деган ўй ўтади кўнгилдан. Зеро, мана шу бир йиллик давр уларнинг ҳар бирини жисмоний ва маънавий жиҳатдан тоблади, мустақил фикрлашга, зарур пайтларда тўғри қарор қабул қилишга ўргатди. Энг асосийси, ўғлонлар қалбида шу азиз Ватанга муҳаббат ҳиссини -янада мустаҳкамлади.\n— Ҳаётимдаги энг катта орзуларимдан бирига эришдим, — дейди Наманган туманидан муддатли ҳарбий хизматни ўтаб қайтган Исмоил Орифбоев. — Аскар деган шарафли номга муяссар бўлдим. Муддатли ҳарбий хизмат даврида жуда кўп нарса -ўргандим. Нафақат жисмонан чиниқдим, балки билимим ҳам ошди. Тошкент олий умумқўшин қўмондонлик билим юртида ўқимоқчиман. Ҳарбий қисм қўмондонлигининг тегишли тавсияномасини қўлга киритганман. Бу менга тест синовларида белгиланган -имтиёздан фойдаланиш имконини беради.\nШу ўринда айтиб ўтиш жоизки, Қуролли Кучлар резервига бўшатилган йигитларга улар истиқомат қилаётган маҳалла фуқаролар йиғинлари, ёшлар ташкилотлари ва бошқа муассасаларда алоҳида эътибор қаратилмоқда. Хусусан, муддатли ҳарбий хизматни ўтаб -қайтганларнинг бандлигини таъминлаш бўйича зарур чора-тадбирлар кўрилаяпти.\n— Армиядан резервга бўшатилганларни ишга жойлаштириш учун ҳудудимиздаги хўжалик юритувчи субъектлар ҳамда бошқа муассасаларда квоталанган иш ўринлари рўйхатга олинган, — дейди вилоят меҳнат бош бошқармаси бўлим бошлиғи Сайфиддин Ризаев. — Наманган шаҳри ва туманлар ҳокимликлари томонидан йигитларнинг ҳар бирига уч жойдан иш ўрни таклиф этилган кафолат хатлари тақдим қилинмоқда. Ҳозирги пайтгача муддатли ҳарбий хизматдан қайтганларнинг аксариятини бандлиги таъминланди. Уларнинг асосий қисми жойлардаги кичик бизнес ва хусусий тадбиркорлик субъектлари ҳамда таълим, хизмат кўрсатиш ташкилотлари меҳнат жамоалари сафига қўшилди. Ёшларнинг маълум қисми олий ўқув юртларига кириш учун тайёрланмоқда.\nМаросимда санъаткорлар ва иқтидорли ёшлар ижросида янграган куй-қўшиқлар тантанага янада кўтаринкилик бағишлади.\nВилоят мудофаа ишлари бошқармасида ташкил этилган бир пиёла чой устида армия ҳаёти ҳақида дилдан суҳбатлар қурилди. Аскарларга вилоят ҳокимлигининг эсдалик совғалари топширилди.\nБаҳром АБДУРАҲИМОВ олган сурат.\nМазкур рукндаги бошқа мақолалар: « Мирослав Енча: Ўзбекистон халқаро миқёсда алоҳида ўринга эга\tҲар бир мурожаат эътиборда »


Муҳаммад Бекжон – Андрей Сахаров номидаги мукофотга номзод\n19 август куни мустақил манбалар Европа парламенти марказий осиёлик тўрт нафар сиёсий маҳбусни ўз мамлакатида демократия ўрнатилиши, сўз эркинлиги ва қонун устиворлиги таъминланиши йўлидаги ҳаракатларда эришган муваффақиятлари учун 2003 йилги Андрей Сахаров номидаги мукофотга номзод сифатида кўрсатганини эълон қилди.\nМарказий осиёлик номзодлар орасида ўзбекистонлик Муҳаммад Бекжоновдан ташқари туркманистонлик Ботир Бердиев, қирғизистондан Феликс Кулов ва қозоғистонлик Галимжон Жакиянов бор.\nРоссиялик машҳур олим, Нобел мукофоти соҳиби Андрей Сахаров номидаги мукофот 1988 йилда Европа парламенти томонидан таъсис этилган. Мукофот, асосан, инсон ҳуқуқлари ва сўз эркинлиги ҳимоясида, шунингдек, зулм ва адолатсизликка қарши курашда муваффақиятларга эришган шахслар ёки ташкилотларга берилади. Мукофот ҳар йили 10 декабрда - Инсон ҳуқуқлари жаҳон декларацияси қабул қилинган санада (1948 йил) топширилади. Айни пайтда мукофот қиймати 50 минг еврони ташкил этади.\nМукофотга даъвогарлар орасида БМТнинг Бағдоддаги ваколатхонасида юз берган портлашда ҳалок бўлган ушбу ташкилот аъзолари ҳам бор. Уларнинг номзоди БМТ Бош котиби Кофи Аннан томонидан тавсия этилган.\nСахаров номидаги мукофотга номзод ўзбекистонлик Муҳаммад Бекжонов (Муҳаммад Бекжон) 1999 йилнинг март ойида 15 йилга озодликдан маҳрум этилган. У журналист, мухолифатдаги «Эрк» партияси аъзосидир.\nМустақил кузатувчиларнинг фикрича, Ўзбекистон ҳукумати «Эрк» партияси етакчиси, Президентликка собиқ номзод Муҳаммад Солиҳдан ўч олиш мақсадида, унинг укаси М.Бекжоновни қамоққа тиққан. Айни пайтда Солиҳнинг бошқа укаси Рашид Бекжон ҳам қамоқда. Унинг яна бир укаси Комил Бекжон эса яқинда озодликка чиққан.\nМуҳаммад Бекжон «Эрк» ташкил этилишида иштирок этган ва партия нашрларида фаолият юритган. 1993 йилдан унга нисбатан жиддий тазйиқлар бошланган. Шундан сўнг у оиласи билан бирга Ўзбекистонни тарк этишга мажбур бўлган.\nШундан сўнг у «Эрк» газетасининг Киевда жойлашган таҳририятида иш олиб боради. 1999 йилнинг март ойида таҳририятда тинтув ўтказилиб, бу ерда фаолият юритаётган мухолифат вакилларидан олти нафари қамоққа олинади ва Ўзбекистон ҳуқуқ-тартибот органларига топширилади.\nАйни пайтда Муҳаммад Бекжон Когондаги касал маҳбуслар сақланадиган қамоқхонада жазо муддатини ўтамоқда. «Эрк» партияси бош котиби Отаназар Ориповнинг сўзларига қараганда, М.Бекжоннинг соғлиғи жуда ёмонлашган. У сил касалига чалинган, дейди бош котиб.\nМаълумотларга қараганда, тергов жараёнида ҳам, қамоқхонада ҳам Муҳаммад Бекжон ва унинг ҳамроҳлари қаттиқ қийноқларга дучор этилган. Айни пайтда ушбу азоблар туфайли М.Бекжоннинг бир қулоғи эшитмайди, бир оёғи эса синиб, ногирон бўлиб қолган.\nОтаназар Ориповнинг сўзларига қараганда, Муҳаммад Бекжоннинг Европа парламенти томонидан нуфузли мукофотга номзод сифатида кўрсатилишида унинг Ўзбекистонда қийноқлар ва бунинг оқибатлари хусусида халқаро ҳамжамиятни биринчилардан бўлиб бохабар этгани муҳим роль ўйнаган.


Эрон ва БАА ташқи ишлар вазирлари ўртасидаги Twitter жанги\nЭрон ва Бирлашган Араб Амирликлари ташқи ишлар вазирлари Муҳаммад Жавад Зариф ва Шайх Абдулла бин Зайид ал-Наҳян\nЭрон ва Саудия Арабистони ўртасидаги дипломатик жанжал Twitterга ҳам кўчди. Ар-Риёднинг яқин иттифоқчиси бўлмиш Бирлашган Араб Амирликларининг (БАА) ташқи ишлар вазири эронлик ҳамкасбининг The New York Times газетасида чоп этилган мақоласини масхаралаши икки дипломат ўртасида сўз жангини келтириб чиқарди.\n10 январь куни чоп этилган мақолада Эрон Ташқи ишлар вазири Муҳаммад Жавад Зариф Саудия Арабистонини экстремистларни молиялаштириш ва мазҳаблар ўртасида нафрат уйғотишда айблади. Зариф ўз мақоласида Саудия қироллигидаги инсон ҳуқуқлари аҳволини ва 47 маҳбуснинг, жумладан, нуфузли шиа уламоси Нимр ан-Нимрнинг қатл этилишини қоралади. Айнан ан-Нимрнинг қатл этилиши Эронда Саудия Арабистони элчихонаси ва консуллигига қилинган ҳужумларга ва ундан кейинги жанжалга сабаб бўлди.\nTwitterда 2,58 миллион фолловери бўлган БАА Ташқи ишлар вазири Шайх Абдулла бин Зайид ал-Наҳян ҳамкасби Зарифнинг фикрларига истеҳзоли твит билан жавоб бериб, Эроннинг ўзида ҳам инсон ҳуқуқлари олий супага чиқарилмаганини эслатди.\n“Эрон ташқи ишлар вазирининг The New York Timesдаги мақоласини ўқиб, уни Скандинавия мамлакатларидан бирининг ташқи ишлар вазири ёзибдимикин, деб ўйлабман”, дея пичинг қилди Наҳян араб тилидаги фикрларига смайлик билан хулоса ясаб\nЗариф ҳам гапдан қолмади Twitterдаги 363 минг обуначисига йўллаган твит билан жавоб қайтарди бўлган. Зариф ҳамкасбининг исмини тилга олмаган бўлса-да, кимга ҳужум қилгани аниқдир.\n“Дипломатия такуббур янги бойлар учун эмас, кўпни кўрган кишилар ҳунаридир”, деб ёзди Зариф 13 январь куни.\nБир неча соат ўтиб Наҳян Зарифга заҳархандалик билан халқаро дипломатиянинг асосий принципларини эслатди.\n“Элчихона ёки консулликларга олов қўйма, уларни эгаллаб олма ёки талон-торож қилма. Дипломатларни гаровга олма”, деб ёзди Наҳян инглиз тилида. Вазир твити охирига #DiploMaturity101 ҳештегини илова қилди. (АҚШ таълим тизимида бошланғич курслар учун мўлжалланган содда дарсларга 101 номери берилади. – таҳр.)\nНамойишчилар Теҳронда Саудия Арабистони элчихонасига ҳужум қилиши ортидан Саудия Арабистони ва бу мамлакатнинг бир неча яқин иттифоқчиси Теҳрон билан алоқасини бутунлай узди ёки чеклади.\nЗариф ва эронлик бошқа расмийлар ҳужумларни қоралаб, айбдорлар жазоланишини ваъда қилишди. Хабарларга кўра, бу ҳодиса ортидан Эрон хавфсизлик идораси расмийси ишдан бўшатилган.\nКўп сонли эронлик меҳнат муҳожирлари ва тадбиркорлар яшайдиган БАА Эрондаги ҳужумлар сабаб бу мамлакат билан алоқаларни чеклади.


ПАРТИЯ ТАШКИЛОТЛАРИ ВА ДЕПУТАТЛИК ТУЗИЛМАЛАРИНИНГ - Ўзбекистон овози газетаси\nПАРТИЯ ТАШКИЛОТЛАРИ ВА ДЕПУТАТЛИК ТУЗИЛМАЛАРИНИНГ\nбеш йиллик фаолияти таҳлил этилди\nНаманган шаҳар партия ташкилотининг V ҳисобот-сайлов конференциясида ўтган беш йиллик фаолият таҳлил этилди. Олдинда турган муҳим сиёсий жараёнларда муносиб иштирок этиш билан боғлиқ масалалар муҳокама қилинди.\n— Бугунги кунда шаҳримиздаги 112 бошланғич партия ташкилотига 3300 нафарга яқин партия аъзоси бирлашган, — деди ЎзХДП Наманган шаҳар кенгаши раиси Маматвали Турғунов. — Уларнинг ҳуқуқий онгини юксалтириш ҳамда сиёсий фаоллигини ошириш мақсадида доимий равишда сиёсий ўқувлар, тарғибот тадбирлари, семинар-тренинглар ўтказяпмиз. Шу боис ўтган давр мобайнида сафимизга кўплаб иқтидорли ёшлар қўшилди.\nҲозир халқ депутатлари Наманган шаҳар Кенгашидаги партия гуруҳимизда 14 нафар депутат фаолият олиб бормоқда. Улар турли ижтимоий-иқтисодий масалаларни ҳал этиш, ижтимоий ҳимояга муҳтож, жисмоний имконияти чекланган кишилар манфаатларини ҳимоя қилиш, касб-ҳунар коллежлари битирувчилари бандлигини таъминлаш бўйича ташаббусларни изчил илгари суряпти. Мисол учун 2013 йилда халқ депутатлари туман Кенгаши сессиясида партия гуруҳимиз ташаббуси билан икки масала муҳокама этилди.\nДепутатларимиз аралашуви билан 200 дан ортиқ ижтимоий аҳамиятга эга масала жойида ҳал этилди.\nҲисобот маърузасидан сўнг тафтиш комиссияси раиси Олимжон Жакбаровнинг ҳисоботи эшитилди. Шунингдек, халқ депутатлари Наманган шаҳар Кенгашидаги партия гуруҳи раҳбари Олимжон Ҳасанов, «Тўқувчи» МФЙ раиси Сабоҳат Шокирова, «Истиқбол» ёшлар қаноти етакчиси Маҳмуджон Довудхонов ва бошқалар сўзга чиқиб, амалга оширилган ишлар, навбатдаги вазифалар юзасидан ўз фикр- мулоҳазаларини баён этди.\nКонференцияда ташкилий масала кўрилди. ЎзХДП Наманган шаҳар кенгаши ва ижроия қўмитасининг янги таркиби тасдиқланди.\nТадбирда Наманган вилоят партия кенгаши раиси Дилором Абдураҳимова сўзга чиқиб, партия ташкилотларининг галдаги вазифалари, сайловларга муносиб тайёргарлик кўриш билан боғлиқ долзарб масалалар юзасидан таклиф-мулоҳазаларини билдирди.\nЎзХДП Наманган туман ташкилотининг ҳисобот-сайлов конференцияси ҳам қилинган ишларга танқидий ёндашув асосида ўтди. Наманган туман партия кенгаши раиси Умиджон Солиев эришилган ютуқ ва йўл қўйилган камчиликларга тўхталди. Шунингдек, у асосий эътиборни сайловларга тайёргарлик, сайлов қонунчилигига киритилган ўзгартиш ва қўшимчалар ҳамда халқаро тажриба хусусида фикр юритди. 41 бошланғич партия ташкилоти, 2900 нафардан зиёд партия аъзосининг куч ва имкониятларидан самарали фойдаланиш зарурлигини таъкидлади.\nКонференцияда Наманган вилоят партия ташкилоти конференциясига делегатлар сайланди. Анжуман якунида 15 нафар ёш йигит-қизга партияга аъзолик гувоҳномалари топширилди.


Тошкент вилоятида ёшларга катта имкониятлар тақдим этувчи Жамоатчилик маркази очилди\n22:55 / 09.01.2018\nПрезидент ташрифидан сўнг Тошкент вилоятида катта ўзгаришлар амалга оширилмоқда, аҳолинининг ижтимоий турмуш тарзининг яхшиланишига алоҳида эътибор қаратилмоқда. Оққўрғон тумани Жамоатчилик маркази очилишида мутасадди ташкилотлар раҳбарлари шундай фикрлар билдиришди.\nОққўрғон тумани Жамоатчилик маркази биносида Ўзбекистон ёшлар иттифоқи туман Кенгаши, "Маҳалла" хайрия жамот фондининг туман бўлими, Жамоатчилик маркази туман бўлими ҳамда "Гўзаллик жилоси" тикув корхонаси жойлашган. Туман марказида аҳоли учун яратилган имкониятлар, ёшлар учун учун чет тиллар тўгараги, бизнес клуб ҳамда туман етакчилари ва сардорлар учун махсус хоналарда шароитлар мужассам бўлган бинонинг очилиш маросимида Ўзбекистон хотин қизлар қўмитаси раиси Танзила Норбоева, ёшлар иттифоқи Марказий Кенгаши раиси ўринбосари Дилноза Каттахонова, вилоят прокурори вазифасини бажарувчи Алишер Караев, "Маҳалла" жамғармаси бошқарув раиси Ҳакимжон Ҳамдов ҳамда туман ҳокими Фарҳод Омонов томонидан илиқ фикрлар билдирилди.\nМеҳмонлар ташкилот хоналарида яратилган шароитлар билан танишишди. Айниқса, "Гўзаллик жилоси" тикув корхонасида ўз меҳнат фаолиятини бошлаган ходимларнинг иш жараёнини кузатишди. Гулноза Ҳусанова имконияти чекланган бўлишига қарамай тикув машинасида тикишни ўрганаётгани барчанинг диққатини тортди. Улар Гулноза билан суҳбатлашишди. Гулнозанинг ҳунар ўрганишга бўлган иштиёқи барчада катта таассурот қолдирди.\nВилоят хотин-қизлар қўмитаси томонидан "Гўзаллик жилоси" тикув цехига тумандаги 30 нафар ногиронлиги бўлган, меҳнатга лаёқати чекланган хотин-қизлар жалб килинди ва Вилоят "Пахтасаноат" АЖ корхонасига касаначи тикувчи сифатида қабул қилинди.\nЁшлар иттифоқи хоналари билан танишиш жараёнида "Камалак" болалар ташкилотининг сардорлари билан учрашув ўтказилди. Учрашувда сардорларга кўкрак нишонини тақдим этиш маросими ҳам ўтказилди. "Камалак" сардорларининг кўкрак нишони туманнинг 50 нафар энг иқтидорли ва фаол ўқувчиларига тақдим этилди.\nТошкент вилоятида трактор ўғриси 3 йилдан сўнг ушланди\nЎз манфаати йўлида давлатга зарар етказган шахсларга нисбатан суд ҳукми ўқилди\n17:53 / 26.05.2018\nТошкент вилоятида олти кишидан иборат жиноий гуруҳ қўлга олинди\n15:50 / 26.05.2018


ИИВ сапёрларнинг махсус ҳимоя кийимини синовдан ўтказди\nИИВ Махсус операцияларни мувофиқлаштириш бошқармаси Махсус тайёргарлик ўқув марказида сапёрларнинг махсус ҳимоя кийими синовдан ўтказилди.\nМарказга Garant Швейцария–Германия компанияси мутахассислари ташриф буюрди. Тадбирда компания томонидан ишлаб чиқилган «СПС – 15» сапёрлик костюми намойиш этилди. Бошқарманинг отряд командирлари ва марказ ходимлари иштирок этган тадбирда компания бош директори Марк Милевский ҳимоя костюмининг афзалликлари, бошқа шу турдаги воситалардан фарқланиши, ундан фойдаланиш тартиби ҳақида батафсил маълумот берди.\nСапёрлик костюми амалиётда синовдан ўтказилди. Мазкур ҳимоя кийимини кийиб олган сапёр автобус, енгил машина ва самолётга жойлаштирилган портловчи қурилма макетларини қидириб топиш, нейтрал ҳудудга олиб ўтиш, зарарсизлантириш машғулотларини адо этди. Ҳар бир топшириқ командирлар томонидан бошқариб турилди.\n– Бу сапёрлик костюмининг бир қанча афзаллик томонлари бор экан. Биз ҳозир фойдаланиб келаётган бундай костюмларнинг оғирлиги 38 килограммни ташкил этади. Шунинг эвазига унда ҳаракатланиш анча енгил ва қулай, – дейди марказ катта инструктор-ўқитувчиси, подполковник Марсел Ягафаров. – Олд ҳимоя қисми ҳам анча кучайтирилган. Ундан ҳам овоз, ҳам рақамли тугмачалар орқали алоқага чиқиш мумкин. Бош шлемда видеотасвирга олиш имкони мавжуд бўлиб, у онлайн режимида ишлайди. Бу сапёр кўриб турган вазиятни узоқдагилар ҳам кўриб туради, деганидир. Алоқа сифати ҳам жуда яхши.\n– Аввалгиларидан анча устунликка эга, – дейди катта лейтенант Меҳриддин Ҳасанов. – Лекин фойдаланиш жараёнида айрим ноқулайликларга ҳам дуч келдим. Шлем ичида бошнинг ҳаракатланиши чекланган. Хавф юзага келганда бошни орқага олиш мушкул экан. Яна уни бир киши кийиб-ечиши бироз кўп вақт олади.


Пойтахтдаги болалар боғчасида йирик қоидабузарликлар аниқланди – Газета.uz\nПойтахтдаги болалар боғчасида йирик қоидабузарликлар аниқланди\nТошкентдаги 197-болалар боғчасида маҳсулотларнинг ўғирланиши, болалар ва ходимларнинг расмийлаштирилмагани ва ота-оналардан пул йиғиш каби ҳолатлар аниқланди.\n20 сентябрь 2018, 10:33 Жамият\nЎзбекистон Мактабгача таълим вазирлиги (МТВ) Тошкентнинг Шайхонтоҳур туманидаги 197-мактабгача таълим муассасасида олиб борилган текширувлар жараёнида йирик қоидабузарликлар аниқланганини маълум қилди.\nБолалар боғчасида аудит ишлари бўёқ олиб келиш талаб қилингани ҳақидаги шикоят келиб тушгандан сўнг ўтказилди. МТВ аудиторлари мудира иш кабинетида ўзини методист деб таништирган аёлга дуч келади. У гувоҳномасини тақдим эта олмади ва мудиранинг онаси экани ва шу ерда ишлашини тан олади.\nКейинги текширувларда айнан шу аёл муқаддам судлангани ва амалда муассасадаги пул оқимларини бошқаргани маълум бўлди.\n«Текширувларда ўғирлик ва коррупциянинг бемисл кўлами мавжудлигини аниқлади. Мудиранинг узоқ йиллар давомида дахлсизлик ва жазосизлик ҳуқуқига эга бўлган онаси МТВ аудиторларига жисмоний жазолаш таҳдиди билан зарур маълумотларни тақдим этишни тақиқлаган», — дейилади хабарда.\nАудит олиб борилган куни менюга кўра омбордан 56,2 кг олиниши керак бўлган, бироқ улар қозонгача етиб бормаган. Текширувчилар солинган маҳсулотлар билан бирга, кеча қайнатилган 8,98 кг гўшт борлигини аниқлади. Кейинчалик мудиранинг онаси ҳар куни тарбияланувчиларга ажратилган гўштнинг ярмини ўзига олгани маълум бўлди.\n«Болалар янги маҳсулотлардан тайёрланган таомларни истеъмол қилишлари лозим ва бир кун аввалги овқатлардан фойдаланиш тақиқланган», — дея қайд этди МТВ.\nАудиторлар комиссияларга кўрсатиш учун сақланадиган «навбатчи гўшт» деб аталадиган қайнатилган гўшт борлигини ҳам аниқлади. Муассаса синчков ва виждонли текширувчилар объектига айланганини тушунган ходимлар эски гўштларни чиқинди қутисига ташлаб, ашёвий далилларни йўқотиш учун «Махсустранс» машинасини чақиради.\n2018 йил январидан бошлаб 197-болалар боғчаси тарбияланувчиларининг ота-оналари 180 мингдан 280 минг сўмдан пул тўлаган, амалдаги тариф эса 155 минг сўмни ташкил этган. Бундан ташқари, ҳар бир бола учун ҳар ойда 25 минг сўмдан қўшимча иккинчи тушлик ва болалар боғчасини қўллаб-қувватлаш фондига пул олинган.\n«Иккинчи тушлик сифати ва ҳатто уларнинг берилиши сўроқ остида қолмоқда», — дейилади хабарда.\nҚўшимча (қонунчиликда ўрнатилмаган) тўловлар кассага тушмаган. Шу билан бирга, учта тижорий гуруҳ ташкил этилиб, ҳар бир тарбияланувчи учун 125 минг сўмдан пул олинган. Тижорий гуруҳлардан ойига 10 млн сўмдан даромад олинган.\nМТВ аудиторлари текширув ўтказган куни болалар боғчасига йўлланмасиз қабул қилинган 12 нафар бола аниқланган. Ходимлар ҳисобда йўқ бўлган болаларни текширув вақтида омборхонага яшириб, эшикка қулф уришган. Ушбу болаларнинг ота-оналари ойлик тўловларни нақд пулда амалга оширган.\nКадрларга очликдан ташқари, аудиторлар 197-болалар боғчаси жамоасида қоғозда бору амалда йўқ ходимлар ҳам «ишлаши"ни аниқлади. Тарбиячи, ҳамшира ва фаррош бўлиб расмийлаштирилган кишилар муассасада амалга ишламаган. Бир неча гуруҳлар эса тарбиячисиз фаолият кўрсатган, болаларга педагогик таълим олмаган тарбиячи ёрдамчилари қараб турган. 2015−2018 йилларда асоссиз ҳисобланган ва тўланган ойлик маошлар миқдори 61 млн сўмни ташкил этган.\nТекширувдан сўнг 197- МТМ мудираси лавозимидан четлатилди. Бироқ янги тайинланган раҳбарларга тинимсиз таҳдидли қўнғироқлар бўлаётгани сабабли улар болалар боғчасида узоқ вақт ишлай олмаяпти. Айни пайтда уч киши мудира в. б. лавозимидан воз кечди.\nАудит материаллари туман ва Ўзбекистон Бош прокуратурасига тақдим этилди.\nМТВ ота-оналарга эътиборсиз ва лоқайд бўлмаслик илтимоси билан мурожаат қилди. Чунки айнан уларнинг фарзандлари ҳимоясиз ва насибасиз қолмоқда.\n«Мактабгача таълим вазирлиги очиқлик ҳамда ўғирлик ва коррупцияга қарши қаттиққўллик билан курашиш сиёсатида мустаҳкам қолади. МТВ болалар ҳуқуқ ва манфаатларининг бузилиши ҳолатига жим қараб турмайди, балки улар ҳимояси йўлида ўз вазифаларини қатъий адо этади», — дейилади хабарда.\nАгарда сиз мактабгача таълим соҳасида қонунбузарликларга гувоҳ бўлсангиз, +99871 215−52−79 ишонч телефонига қўнғироқ қилинг ёки вазирлик сайти орқали шикоят ёзинг\nМТВ ички аудит хизмати ҳар куни текширувларга чиқмоқда.


Микразим / Савол ва жавоб / Микразим® ошқозон ва ичакдаги операциялардан кейин қўлланиладими? У қандай ёрдам бера олади?\nОшқозон-ичак йўлининг касалликларида ҳар доим ҳам одатий даволашнинг ўзи етарли бўлмайди. Кўрсатмаларга асосланиб турли ҳажм ва мураккабликдаги,ҳатто аъзони бутунлай ёки бир қисмини олиб ташлашгача бўлган, жарроҳлик аралашуви ўтказилади. Бу эса ҳазм қилиш сифатининг пасайиши билан туташгандир.\nБундай операциялардан кейин кўпинча озуқавий моддалар ва витаминларнинг ўзлаштирилиши бузилади,қорин дам бўлиши қўшилади,қориндаги оғирлик,кекириш, ичак бузилишлари... Бу муаммоларни ҳал қилиш учун парҳез билан бирга турли хил препаратлар қўлланилиши мумкин,шу жумладан ферментли воситалар.\nБу ҳолатда имкон қадар организмни таъсирлантирмайдиган ва фақат ингичка ичак соҳасига келиб тушганда таъсир қилишни бошлайдиган, замонавий воситаларни тавсия этишга ҳаракат қилишади. Микразим® айнан шу хусусиятларга эга.Аҳир унинг ферментлари капсуланинг ташқи қобиғи ва микрогранулаларнинг ичакда эрувчи деворлари билан ҳимояланган. Операциядан кейинги тикланиш даврида Микразим® қўллаш озуқанинг асосий нутриентлари (углевод, оқсил, ёғлар) ўзлаштирилишини яхшилашга, ноқулайлик ва ичак бузилишларининг намоёнлигини камайтиришга ёрдам беради.


“Miss Union Fashion-2019” танловида Россия, Беларусь, Исроил, Қозоғистон, Тожикистон ва Украинадан қизлар қатнашди.\nТОШКЕНТ, 26 апр – Sputnik. Тошкент шаҳрида 25 апрел куни ўтказилган “Miss Union Fashion—2019” халқаро танлови финал босқичида қозоғистонлик модел 24 ёшли Азиза Токашева ғолиб бўлди.\nБу ҳақда “Nur.kz” ахборот портали хабар қилди.\nПубликация от ❤Aziza❤ (@aziza_habibi) 23 Апр 2019 в 10:49 PDT\nХабарда ёзишича, 24 ёшли Азиза мутахассислиги бўйича молиячи, аммо моделнинг қизиқишлари кўп: балет, теннис, китоб ўқиш, от миниш ва йога.\nПубликация от ❤Aziza❤ (@aziza_habibi) 7 Мар 2019 в 2:52 PST\nТокашева бундан аввал Филиппинда ўтказилган Мiss Intercontinental танлови ғолиби бўлган эди.\n“Miss Union Fashion-2019” танловида Россия, Беларусь, Исроил, Қозоғистон, Тожикистон ва Украинадан келган қизлар қатнашди.\nШунингдек, танловда Ўзбекистон, Қозоғистон, Озарбайжон ва Буюк Британия дизайнерларининг ижод намуналари намойиш қилинди.


Янги келишувдан умид катта\nМосквадаги “Сова” инсон ҳуқуқлари ташкилоти тарқатган маълумотга кўра, марказий осиёлик меҳнат мигрантлари тақирбошларнинг асосий қурбонларига айланмоқда.\nБундан ташқари, уларнинг ҳуқуқлари милиция ва иш берувчилар томонидан ҳам бузилаётир. Айни пайтда Ўзбекистон ҳукумати Россия билан меҳнат мигрантлари ҳуқуқини ҳимоя қилиш борасидаги шартномани ҳам имзолагани хабар қилинди.\nNewsuz.com сайти хабарига кўра, бу битим Россия Давлат думасига тасдиқлаш учун юборилган. Ҳуқуқ ҳимоячилари эса бу битим меҳнат мигрантлари ҳуқуқини ҳимоя қилиш мақсадида Ўзбекистон томонидан ташланган муҳим қадам эканини таъкидламоқда.\nБитимда айтилишича, бундан буён Россия иш берувчиси ҳалок бўлган мигрантнинг жасади, мулки ва ойлик маошини ватанига жўнатиш мажбуриятини ҳам олади.\nМосквада яшаётган ўзбекистонлик ҳуқуқ ҳимоячиси Баҳром Ҳамроев фикрича, бу ҳужжатнинг Дума томонидан тасдиқланиши ўзбек меҳнат мигрантлари ҳаётининг яхшиланишидан, уларнинг ҳуқуқлари ҳимоя қилинишидан дарак бермайди.\n“Бу ҳужжат қабул қилинадию, кейин унутилади. Унинг қоидаларига амал қилинишини талаб этадиган одамнинг ўзи бўлмайди, чунки меҳнат мигрантлари бундай шартнома имзоланганидан ва ўз ҳуқуқлари борлигидан ҳам бехабар. Қолаверса, Россия ҳукуматининг қонунларини қабул қилиш ва ижро қилиш муаммоси ҳамма вақт бўлиб келган. Россияда чиқарилаëтган қонунлар Ўзбекистон қонунларидан ëмонмас, лекин Россияда урфга айланиб қолган қонунлар вақти келганда ишлатилади, керак бўлмаганда шундоқ ташлаб қўйилади”,- деди Баҳром Ҳамроев.\nРоссиядаги меҳнат муҳожирлари ҳуқуқини ҳимоя қилиш дастури раҳбари Елена Буртина эса Россия ва Ўзбекистон ҳукуматлари томонидан эришилган битимни долзарб, деб баҳолади. Бу битим Думада тасдиқлангач, ўзбекистонлик меҳнат мигрантлари ҳуқуқининг ҳимоя қилиниши жараёнини енгиллаштиради.\n“Муҳожирларнинг муаммоларини икки гуруҳга ажратиш мумкин. Биринчиси, иш берувчилар томонидан уларнинг ҳуқуқлари бузилиши. Иш берувчилар, асосан, муҳожирларни алдайди. Уларни ишлатиб¸ ҳақини бермай ҳайдаб чиқаради. Иккинчи муаммо эса муҳожирлар ва Россия ҳуқуқ-тартибот идоралари ўртасидаги муаммодир. Кўпинча меҳнат муҳожирлари уларнинг қўшимча даромад манбаи бўлиб хизмат қилади”,- дейди Елена Буртина.\nУнинг таъкидича, Тошкент ва Москва имзолаган битимда мана шу муаммонинг биринчи қисми - ўзбекистонлик меҳнат мухожирининг россиялик иш берувчи билан муносабатларида юзага келиши мумкин бўлган муаммолар қисман бўлса-да ҳал этилган. Муҳожирнинг ҳуқуқ-тартибот тузилмалари билан юзага келадиган муаммолари эса назардан четда қолган.\n“Марказий осиёлик муҳожирлар ташқи кўринишидан ажралиб туради ва шунинг учун ҳам милиция ҳамда миграция хизмати ходимлари диққатини кўпроқ тортади. Бундан ташқари, минтақадан келган муҳожирларнинг асосий қисми рус тилини мутлақо билмайди ёки бу тилда ёмон гапиради. Натижада улар ўз ҳуқуқлари бузилаётгани тўғрисида хеч кимга шикоят қила олмайди. Ҳуқуқ-тартибот тузилмаларининг нопок ходимлари эса бундан ўз чўнтакларини тўлдириш мақсадида фойдаланади”,- деди Елена Буртина.


Хатми Қуръонга марҳабо – 9 - Fitrat.uz\nБош саҳифа / Қуръон / Хатми Қуръонга марҳабо – 9\nХатми Қуръонга марҳабо – 9\nIyun 12, 2017\tХатми Қуръонга марҳабо – 9da fikr bildirishni o'chirish 218 Кўришлар\nХАТМДА УНУТИБ ҚОЛДИРИЛГАН\nОЯТЛАРНИ ҚАНДАЙ ТЎЛДИРИЛАДИ?\nАйрим жойларда хатми Қуръонларда кузатилган хатолардан бири баъзи бир оятларнинг ўқилмай қолиб кетишидир. Хатм тўлиқ бўлиши учун Қуръони Карим бошидан охиригача бирор калимаси ҳам туширилмай ўқилиши мустаҳабдир.\nИмом Аҳмад ибн Ҳанбал раҳматуллоҳи алайҳдан таровеҳда бирор оятни қолдириб кетган имом ҳақида сўралганда: «Маккада бир кишини вакил қилиб қўйилар эди, у имом ташлаб кетган калима ва бошқаларини ёзиб борарди. Кейин хатм кечаси уларни қайта ўқиб қўйишарди», деган.\nУмуман олганда, тушиб қолган оятларни ўқиш борасида икки хил усул бор:\nҲаммасини жамлаб хатм куни ўқиб қўйиш. Бу Макка аҳлининг одати бўлиб, бизда яқин ўтмишизда ўтган қори устозлар сажда оятларини ҳам шу тарзда ўқишган.\nЭсга тушган заҳоти ўқиб қўиш. Бу иш Алий розияллоҳу анҳудан ривоят қилинган ва шуни афзалдир. Зеро, бунда оятларнинг тартиби асрашга ҳам амал қилган бўлади.\nДинимиз Ислом инсонийлик динидир, одоб‑ахлоқ динидир, яхшилик ва эзгулик динидир. Исломга кўра, инсон ўлиши билан унут бўлмайди ва шу боис, унинг тириклар зиммасида ҳақлари, тирикларнинг ўтмишдошлари олдида бурчлари бўлади. Шунинг учун ҳам Исломда ўтганларни хотирлаш, уларнинг ҳақларига дуо қилиш тарғиб қилинган. Қуръони Карим мусулмон умматини ўз ўтмишдошларини хотирлаб, ҳақларига мағфират сўраб дуода бўладиган уммат, дея таърифлаган. Аллоҳ таоло Ҳашр сурасида шундай дейди:\n«Улардан кейин келганлар: «Роббимиз! Бизларни ҳам, биздан олдин иймон билан ўтган биродарларимизни ҳам мағфират қилгин ва бизнинг қалбимизда иймон келтирганларга нисбатан ғилли‑ғаш қўймагин. Роббимиз! Албатта, Сен ўта шафқатли ва раҳмлисан» (Ҳашр сураси, 10‑оят).\n«Улардан кейин келганлар» дейилганда Ислом умматининг илк авлоди – саҳобалардан кейинги мусулмонлар, умуман олганда, мусулмонларнинг кейинги авлодлари назарда тутилган. Демак, Ислом умматининг хусусиятларидан бири шуки, уларнинг кейинги келганлари олдин ўтганларини яхшиликда ёдга олиб, ҳақларига хайрли дуоларда бўлади.\nУшбу илоҳий таълим асрлар оша мусулмон оламида амалда жорий бўлиб келган. Шу билан бирга, ўтганларнинг номидан яхши амаллар қилиб, савобини уларга бағишлаш ҳам бевосита Расулуллоҳ соллаллоҳу алайҳи васалламнинг тавсиялари билан шариатимизда жорий қилинган амалдир. Бу мавзуга оид диний таълимотларни чуқур ўрганган уламоларимиз Қуръон тиловат қилиб, савобини ўтганларнинг ҳаққига бағишлаш ҳам мазкур шаръий кўрсатма остига дохил эканини таъкидлайдилар. Улар: «Бу борада келган ҳадислар ўрганилса, Набий соллаллоҳу алайҳи васаллам ўтган кишисининг номидан бирор эзгу амал қилмоқчи бўлиб, унинг савоби етиши ҳақида сўраган кишиларга: «Ҳа, савоби етади», деб жавоб берганлар. У зотдан Қуръон тиловатининг савоби етиши ҳақида сўралгани ривоят қилинмаган бўлса‑да, бошқа саволларга берган жавобларидан хулоса қилиш мумкинки, агар у ҳақда сўралганда, унга ҳам «Ҳа, савоби етади», деб жавоб берган бўлардилар», дейдилар.\nБадриддин Айний раҳматуллоҳи алайҳ ўзининг «Саҳиҳи Бухорий»га ёзган шарҳида Ибн Аббос розияллоҳу анҳумодан ривоят қилинган, Расулуллоҳ соллаллоҳу алайҳи васалламнинг хурмо новдасини икки қабрга суқа туриб: «Шояд, шу сабаб булардан азоб енгиллатилса», деган ҳадисларининг изоҳида жумладан, қуйидагиларни айтади:\n«Хаттобий айтади: «Бу ҳадисда қабр устида Китоби Азизни (Қуръонни) ўқиш мустаҳаб эканига далил бор, чунки дов‑дарахтнинг тасбеҳи туфайли маййитга азоб енгиллатилиши умид қилинар экан, Қуръони Азим тиловатида умидворлик ва барака янада улкандир».\nМен айтаман: «Одамлар (яъни уламолар) бу масалада турлича фикр айтганлар. Абу Ҳанифа ва Аҳмад розияллоҳу анҳумо «Қуръон қироатининг савоби маййитга етади», деган фикрни қўллаганлар. Бунга далил Абу Бакр Нажжорнинг «Сунан» китобида Алий розияллоҳу анҳудан қилган ушбу ривоятидир: «Набий соллаллоҳу алайҳи васаллам: «Ким қабрлар ўртасидан ўтиб қолиб, «Қулҳуваллооҳу аҳад»ни ўн бир марта ўқиб, сўнг унинг ажрини ўлганларга бағишласа, унга ўлганларнинг ададича савоб берилади», дедилар». (Буни Дорақутний ҳам ривоят қилган). У яна ўз «Сунан»ида Анас розияллоҳу анҳудан марфуъ шаклда ривоят қилади: «Ким қабристонга кириб, Ёсин сурасини ўқиса, ўша куни улардан азоб енгиллатилади».\nБадриддин Айний шу каби айрим ривоятларни келтиргач, «Ўтганларга намоз, рўза ва садақанинг савоби етишининг ўзи Қуръон тиловатининг ҳам савоби етишини билдиради», дейди.\nЗакариё Ансорий раҳматуллоҳи алайҳ «Ал‑Лубоб»да: «Бунга (тиловатнинг савоби ўлганга етишига) далолат қиладиган нарсалардан бири шуки, мусулмонлар барча асрларда Қуръон ўқиб, ўтганларига бағишлаганлар ва буни ҳеч ким инкор этмаган. Бинобарин, бунга ижмоъ бўлган», дейди.\nМаъқал ибн Ясор розияллоҳу анҳудан ривоят қилинади: «Расулуллоҳ соллаллоҳу алайҳи васаллам: «Ўликларингизга Ёсин сурасини ўқинглар», дедилар».\nБу ҳадисни имом Абу Довуд ва Насоий ривоят қилишган, Ибн Ҳиббон саҳиҳ деб айтган ва: «Бу ерда ўлим тўшагидаги инсон назарда тутилган», деган. Аммо кўпчилик уламолар: «Лафз умумий бўлгани учун бу ҳадис ўлим тўшагида ётган кишини ҳам, ўлган одамни ҳам ўз ичига олади», дейишади.\nИбн Обидин раҳматуллоҳи алайҳ ўзининг машҳур асари –«Раддул‑мухтор»да юқорида зикр қилинган ҳадисларни, Расулуллоҳ соллаллоҳу алайҳи васалламнинг умматлари номидан қурбонлик қилганлари, Қуръони Каримда ота‑онага мағфират сўраб дуо қилишга тарғиб қилингани ва яна бошқа далилларни санаб ўтгач: «Буларнинг ва бунга ўхшаш биз чўзилиб кетишидан қўрқиб келтирмаган далилларнинг барчаси амалда бошқанинг шерик бўлишини, яъни бошқанинг амалидан манфаат олиш борлигини тавотур даражасига олиб чиқади», дея хулоса ясайди.\nУмуман олганда, ҳанафий мазҳабининг деярли барча мўътабар манбаларида садақа, намоз, рўза, тиловат ва бошқа яхши амалларни бошқанинг номидан қилиш мумкинлиги, савоби етиши ҳақида алоҳида тўхтаб ўтилган. Жумладан, бу ҳақда «Ҳидоя», «Баҳрур‑роиқ», «Бадоеъ» ва бошқа асарларда сўз боради.\n«Раддул‑мухтор»да бу мавзуда яна қуйидагиларни ўқиймиз:\n«Ибн Ҳажар Маккийдан: «Биров қабристон аҳлига Фотиҳа сурасини ўқиса, савоб уларнинг ўртасида тақсимланадими ёки ҳар бирига унинг савобича тўлиқ бериладими?» деб сўралганда, у: «Бир жамоа уламолар иккинчисига фатво беришган ва Аллоҳнинг фазлига шуниси лойиқроқ», деб жавоб берган.\nИбн Ҳажар ўзининг фиқҳий фатволарида айтишича, Ҳофиз Ибн Таймия Набий соллаллоҳу алайҳи васалламга қироат савобини бағишлашни ман қилиб: «Чунки у зотнинг юксак қадрларига салавот айтиш, васила сўраш каби ўзлари изн берган нарсалардагина журъат қилинади», деб айтган экан. Субкий ва бошқалар у кишига қаттиқ раддия бериб: «Бунақа ишларда махсус изнга ҳожат йўқ. Кўрмайсанми, Ибн Умар розияллоҳу анҳумо у зот соллаллоҳу алайҳи васалламнинг вафотларидан сўнг ҳеч қандай васиятсиз у зотнинг номларидан умралар қилар эди. Жунайд табақасидаги Ибн Муваффақ у зот алайҳиссаломнинг номларидан етмиш марта ҳаж қилган. Ибн Сирож у зот соллаллоҳу алайҳи васалламнинг номларидан ўн минг марта хатм ва шунча қурбонлик қилган», дейишган…\nҲанбалийлардан Ибн Ақил: «У зотга тиловат савобини бағишлаш мустаҳаб», деган.\nУламоларимизнинг гапи шуки, кишининг ўз амалини бошқага ҳадя қилиши мумкин экан, бунга Набий соллаллоҳу алайҳи васаллам ҳам кирадилар, чунки у зот бунга энг ҳақлидирлар. Зеро, у зот бизни залолатдан қутқарганлар. Бунда бир нав шукр ва у зот алайҳиссаломга гўзал тортиқ қилиш бор. Комил нарса камолотнинг зиёда бўлишига қобилиятлидир. Баъзи бир буни ман қилувчиларнинг «Бунда мавжуд нарсани яна мавжуд қилишга уриниш бор, чунки у зотнинг умматларининг барча амаллари ўз‑ўзидан у зотнинг тарозиларини босади», деган гапларига келсак, бунга «Бунинг ҳеч қандай монелик жойи йўқ, чунки Аллоҳ таоло у зот соллаллоҳу алайҳи васалламга Ўзи салавот айтишини хабар қила туриб, бизларнинг у зотга «Аллоҳим! У зотга салавот йўллагин!» дея салавот айтишимизни буюрган», деб жавоб берилади» («Раддул‑мухтор»дан иқтибос тугади).\nХулоса қилиб айтганда, мўътабар манбаларда Расулуллоҳ соллаллоҳу алайҳи васалламнинг ёки саҳобаларнинг бирор ўтган кишига хатми Қуръон бағишлаганлари нақл қилинмаган бўлса‑да, бу умумий тарзда рухсат берилган, тарғиб қилинган ишлардандир. Юқорида ўтган ҳадислар ва умумий шаръий йўриқлар шуни кўрсатади. Шунга кўра, Қуръон хатм қилиб, савобини ўтган ота‑она ва бошқа яқинларга бағишлаш улуғ савобли амллардандир. Хатмни ўша маййитнинг номидан ният қилиб бошланса, яна ҳам яхши бўлади. Аммо тирик одам номидан хатм қилинмайди, унга тиловат савоби бағишланмайди, чунки бундай баданий амалларни бировнинг номидан қилиш учун ўша шахснинг шу амални қилишга буткул қодир бўлмаслиги шарт қилинган («Раддул‑мухтор»).\nХатми Қуръондан савоб ҳосил бўлиши учун уни холис Аллоҳ учун бажариш лозим. Турли моддий манфаатлар илинжида қилинса, савоб ҳосил бўлмайди ва бинобарин ўтганларга ҳам савоб етмайди.\nАввалги Форс кўрфазидаги инқирознинг оқибатлари\nКейинги Муслиманинг ҳаётида муҳаббат


Бош саҳифа Ўзбек зиёлилариОта Жалолиддин Назиров (1845-1928)\nЎзбек мусиқа маданиятининг атоқли арбоби, Шашмақом ижросининг билимдони, Ота Жалол Носиров мақомдон устоз сифатида санъаткорлар ва шинавандалар орасида ўз даврида машҳур бўлиб ҳозиргача, унинг муборак номи эъзозланади. Бухорода биринчи мусиқа мактабининг очилиши, Самарқандда мусиқа билим юртининг ташкил топиши, шашмақомнинг ёзиб олиниши ва сақлаб қолиниши унинг номи билан боғлиқдир. Уста Шоди, Домла Ҳалим, Левича ҳофиз, Бобоқул Файзуллаев, Ҳожи Абдулазиз, каби мақом хонандалари Ота Жалол Носировдан таълим олишган.\nОта Жалол Носиров 1845 йили Бухоро шаҳрининг Эшон пир маҳалласида таваллуд топган. Унинг оиласи мусиқага мойил бўлиб, акаси Мулла Хайрулло маҳоратли мақом ижрочиси, унинг ўғли Каромат эса, уста камончилардан эди. Ана шу муҳит уни мусиқа билан шуғулланишига шароит яратиб беради. У саккиз ёшидан мусиқа билан шуғулланади ва ўша даврнинг Тиллабой, Мирзо Ҳидоят, Абдураҳмонбек, Мир бобо сингари машҳур хонанда ва созандаларидан сабоқ олади. Натижада 20 ёшидаёқ шашмақомни тўлиқ ўзлаштириб олди. Унинг давруғини эшитган Амир Музаффархон саройга таклиф этиб сарой ҳофизи этиб тайинлайди. Амир Олимхон даврида эса «Мирохўр» унвони берилади.\n1920 йилда Бухорода «Шарқ мусиқа мактаби» очилиб, бир қанча ҳофиз ва созандалар жалб қилинади ва Ота Жалол Носиров ўзи бош бўлиб шашмақомни ўргата бошлайди. 1923 йили В.А. Успенский Ота Жалол Носиров ва Ота Ғиёс Абдуғаниевлардан шашмақомнинг барча туркумларини ёзиб олади. Шашмақомнинг ўша даврда нотага олиниши ва 1924 йилда нашр қилиниши катта воқеа сифатида баҳоланади. Ва кейинги ноталаштириш жараёнларига йўл очиб беради.\nОта Жалол Носиров фақат хонанда ва созанда, балки бастакор сифатида ҳам ижод қилганлиги манбаларда кўрсатилади. Устоз Шашмақомнинг мушкилот қисмларини тартибга солган айрим шўъбаларини кенгайтирган ва қўшимча қисмлар басталаган. Сегоҳ мақоми ижросига савт усули билан бир неча қисмли шўъба басталаган. Ушбу шўъба ижроси «Савти жалолий» деб номланади.\n1925 йилда Ота Жалол Носиров Самарқандга таклиф этилади. Бу ерда ёшларга мақом ижроларини ва йўлларини ўргатади, концертларда иштирок этади. Хожи Абдулазиз, Юнус Ражабий, Мулла Тўйчи Тошмухаммедов, Шорахим Шоумаровлар билан ижодий мулоқотда бўлди. Ва улар устоздан шашмақом йўлларини ўрганадилар ва маслаҳатлар олиб турадилар. Ота Жалол Носиров ижрочилик услубидан баҳраманд бўлган ўнлаб шогирдлар кейинчалик мақом ижрочилиги санъатини ривожига катта ҳисса қўшдилар.\nОта Жалол Носиров мусиқа маданиятимиз тарихидан шашмақом билимдони ва тарғиботчиси, машҳур ҳофиз, ва созанда кўплаб мақом ижрочиларининг устози сифатида ўзидан ўчмас ном қолдирган улуғ санъаткордир.\n← Аввалги Аввалги Озиқ-овқат қўшимчалари: улар ҳақида нималарни билишимиз зарур?\nКейинги → Кейинги: Ҳожи Абдулазиз Абдурасулов (1854-1936)


Нохолис ахборот тарқатиб халқни чалғитманг! | O'zLiDeP\nНохолис ахборот тарқатиб халқни чалғитманг!\nСўз эркинлигига йўл очиб берилган бугунги кунда таҳлилий, асосли чиқишлардан кўра, кўпик маълумотлар интернет оламида тез оммалашмоқда. Бу ўз навбатида аҳоли фикрини чалғитишга, улар орасида давлат идоралари ва бошқа ташкилотларга нисбатан нафақат ишончсизлик, балки ҳурматсизлик уйғонишига сабаб бўлмоқда.\nИжтимоий тармоқларда Чортоқ тумани Ҳ.Олимжон Агрофирмаси ҳудудидаги “Баланд адир” массивида “GOLDEN NUTS NAMANGAN” томорқа агрохизмати МЧЖ иштирокида қурилган иссиқхоналар бўйича эълон қилган танқидий видеоматериал муаммо тўлиқ ўрганилмай олиб чиқилган нохолис хабар, десак муболаға бўлмайди.\nВидеоматериалда иссиқхоналар абгор ва қаровсиз эканлиги ёритилган.\nУшбу хабар ижтимоий таромоқларда тарқалгандан кейин мавжуд ҳолатни ўрганиш ва масалага тўғри баҳо бериш мақсадида O'zLiDeP Наманган вилоят Кенгаши томонидан депутатлар ва фаоллардан иборат тезкор ишчи гуруҳ тузилиб, вазият ўрганилди. Ўрганиш натижалари шуни кўрсатдики, жорий йилнинг 31 май ва 2 июнь кунлари бўлиб ўтган кучли шамол натижасида иссиқхоналарнинг бир қисмига жиддий зарар етган. Кучли шамол иссиқхона плёнкаларини йиртиб юборган. Қисқа вақт ичида иссиқхонанинг зарар етган қисми қайта тикланди. Айни пайтда аҳолининг кам таъминланган қатламига фойдаланиш учун берилган иссиқхоналарда сабзавотлар, кўкатлар ва турли полиз экинлари етиштирилмоқда.\nЖурналистиканинг ўзгармас қоидаларидан бири шуки, ҳар қандай ҳолатда ҳам вазиятга холис, ҳаққоний ёндашиши керак. Тўғри, журналистлар ахборотни эркин тарқатиш, савол бериш ва унинг жавобини олиш ҳуқуқига эга. Лекин холисликни, виждонни ҳам унутмаслик керак. Ваҳима қилишдан, кўпиртириб кўрсатишдан, боринг ана бировнинг мусибатини томоша учун кўз-кўз қилишдан муддао нима? Ақли расо, бутун одам шу ишга қўл урадими? Четдан туриб Чортоқдаги иссиқхона ҳақида нотўғри маълумот етказган журналист бундан нима наф кўради?\nБиз бу ҳолатни вазиятга юзаки ёндашиш, деб биламиз, халқимиздан эса юқоридаги ҳолатга ўхшаган нохолис ёндашиб, тарқатилаётган турли кўринишдаги хабарларга токи у ҳақида расмий, ҳаққоний, холис маълумот чиқмагунча ишонмасликларини сўрардик.\nХулоса шуки, сўзнинг қудрати атомдан кучли. Шундай экан, ҳар қандай ахборотни тарқатишдан олдин холисликни қасддан эсдан чиқаришга ҳаққимиз йўқ.\nХалқ депутатлари Чортоқ туман кенгаши депутати,\nO'zLiDeP Чортоқ туман кенгаши раиси.


Архитекторларнинг хатолари » Шерлар, туш табири, Афоризмлар, Маноли сузлар 2021 - Vatanda.CoM\nVatanda.Com » Кизикарли маълумотлар » Архитекторларнинг хатолари\nМеъморлар жуда мураккаб муаммоларни ҳал қилишади. Меъморнинг ишидаги ҳар қандай хато объэкт қурилганда аниқ бўлади. Архитектура хатоларининг ёрқин мисолларини ушбу мақоламиздаги суратларда кўришингиз мумкин. Суратларга боқиб икки фикр ҳаёлингизга келиши табиий: биринчиси архитекторлар жуда ҳазилкаш, ккинчиси ушбу касб улар учун эмас.\nУшбу зина кўпроқ экстремал спорт турлари учун тўғри келади.\nУстунларнинг ажойиб жойлашуви\nБундай вазиятда ёнғин чиқиб қолгудек бўлса, дархол қочиш керак\nУшбу банкоматдан фақатгина жуда баланд бўйли одам пулни олиши мумкин\nЎз вазифасини бажармайдиган сув қувури\nДеворга олиб борадиган зинапоя\nМеҳмонхоналардан биридаги дам олиш бурчаги. Фақатгина у ерга қандай этиб бориш аниқ эмас.\nҚандай мақсадда қурилганини архитектордан сўраган бўлар эдим!\nҚатъий режага мувофиқ бунёд этилган зина\nТаърифга ҳожат бўлмаса керак!\nДунёдаги энг хавфли балкон\nХеч қаерга элтувчи зинапоя\nБу ердан архитекторлар таълим олиб чиқади. Қурилиш университети улкан ҳожатхона шаклида қурилганга ўхшайди.\nКарантин вақтида уйда ҳамма турли ҳил юмушлар билан банд. Кимдир қизиқарли филмлар томошасига иштиёқманд бўлса яна кимдлардир интернет орқали кўплаб фойдали маълумотлар билан танишиб чиқмоқда. Биз ҳам саломатлик учун фойдали бўлган яна бир мақоламизни сизнинг эътиборингизга ҳавола этдик......\nДунёдаги энг баланд 5 та кўприк\nДунёдаги барча кўприклар имкониятлари ва белгиланган жойига қараб бир нечта тоифаларга бўлинади. Бироқ, барча тоифалар орасида энг баланд ва энг узун кўприклар ҳам бор....\nЧжан-Сян ҳақида маълумотлар\nҚадим замонлардан буён Шарқ ва Ғарбни, хусусан, Хитой ва Европани ўзаро боғлаб келган, ушбу йўналишдаги савдо карвонлари учун муҳим аҳамиятга эга бўлган «Буюк ипак йўли» ҳақида кўп эшитганмиз. Аммо мазкур савдо йўлидан қайси вақтдан буён фаол фойдалана бошланганлиги тўғрисидаги маълумотлар кўпчиликни қизиқтирса керак......\nПайғамбаримиз соллаллоҳу алайҳи ва саллам кунларнинг бирида амакиси Аббос розияллоҳу анҳуга шундай деди: «Эй амаким Аббос! Сенга бир мукофот берайми? Сенга бир яхши нарса айтайми?...\nДУСТЛИКНИНГ 30 ТА ХАККИ.\nДУСТЛИКНИНГ 30 ТА ХАККИ. 1. Янглишса кечиради; 2. Куз ёшига рахм килади, 3. Сирини яширади. 4. Узрини кабул килади....


Мурожаатчи: «Ўзбекистон миллий электр тармоқлари» акциядорлик жамиятига ишга кириш тартибини тушунтириб, мен билан боғлансангиз...»\nМурожаат мазмуни: «Салом! Мен сизларга ишга кириш масаласида ўрганиб чиқиш учун ҳужжатларимни электрон почта орқали юборган эдим. Афсуски, ҳалигача бу хатга жавоб йўлланмаган.\nМурожаатчи: “Ишга кириш учун онлайн резюме юборгандим. Қабул қилиндими?”\nМурожаатга жавоб: Ҳурматли фуқаро, Дилнур Қодирович! Сизнинг uzbekistonmet.uz веб-сайтининг "Мурожаатлар" рукни орқали юборган сўровингиз тегишли тартибда қабул қилинди.\nМурожаатчи: “Электр энергетика муҳандислиги бўйича 4-курс сиртқида ўқийман!”\nМурожаат мазмуни: «...“Завушни”да ўқийман. 4-курсман. 1 йил қолди ўқишни тугатишимга...»\nМурожаатчи: “Бўш иш ўрни бор экан... Резюмени қандай ташасам бўлади?”\nМурожаат мазмуни: “Бўш иш ўрни бор экан... Қандай резюме ташасам бўлади?”\nМурожаатчи: «2022 йил май ойига ҳисоб-фактура киловатига 800 сўмдан ҳисоблаб чиқариб, мактабни қарздор қилиб қўйди!»\nМурожаат мазмуни: Ассалому алайкум! Ҳурматли компания раҳбарлари, мен Гурлан 2-сон касб-ҳунар мактаби бош ҳисобчисиман.\nМурожаатчи: «Электр тармоғини тармоққа улашда амалий ёрдам беришингизни сўраймиз»\nМурожаат мазмуни:2022 йил 03 июнь куни эрталаб соат 05:22да юқори кучланишли “Қуйимозор” подстанциясига уланган 6 кВ кучланишли электр тармоғининг “Муборакнефтгаз-Сувтаъминот” МЧЖ Қуйи-Мозор сув кўтариш иншооти насос станцияси ёпиқ тақсимлаш қурилмасига кирувчи 6 кВли кабел линиясида носозлик юзага келган эди. Шу сабабли “Муборакнефтгаз-Сувтаъминот” МЧЖ Газпром-1 (ввод-1) линиясини тармоқдан ажратиб қўйишни сўраб мурожаат қилинган ва Филиал мутахассислари бу мурожаатни қаноатлантирилган эди.\nМурожаатчи: “Ишга бепул киришнинг имкони борми?”\nМурожаат мазмуни: Сурхондарё вилоятиданман. “Миллий электр тармоқлари”га ишга бепул киришнинг имкони борми?\nМурожаатчи: «Олмалиқ шаҳри деҳқон бозорида чироқ доим ўчади!»\nМурожаат мазмуни: «Ассалому алайкум! Тошкент вилояти, Олмалиқ шаҳри деҳқон бозорида чироқ доим ўчади. Бу шаҳар электр таъминоти балансига кирмас экан. “Свет” ўчса на электрик келади бозорга, на бозор директори. Доим қийналамиз шу масалада...»\nМурожаатчи: «13 йиллик иш стажим учун “энергетика тизимидаги меҳнат стажи” тоифасини тиклашга амалий ёрдам беришингизни сўрайман»\nМурожаат мазмуни: Мен 2006 йилда “Қашқадарё ҳудудий электр тармоқлари корхонаси” АЖга электр монтёри вазифасида ишга кирганман. 2014 йилдан меҳнат фаолиятимни “Қашқадарё магистрал электр тармоқлари”да давом этирдим.\nМурожаатчи: «Адашиб тўланган 60 400 000 сўм пулни бошқа электр таъминоти корхонасига тўлов сифатида қабул қилишингизни сўраймиз»\nМурожаат мазмуни: «Ассалому алайкум. Бизнинг корхона Тошкент шаҳар, Юнусобод тумани, Боғишамол кўчаси 160-уйда жойлашган.\nФуқаро мурожаатига жавоб: Акциядорлик жамиятида фойдаланилган трансформатор мойи ва рангли металл парчалари бўйича камомад ҳолатлари аниқланмаган\nМамлакатимизда ҳар бир шахс давлат органларига, муассасаларига ва ташкилотларига ариза, таклиф ва шикоятлар билан мурожаат қилиш ҳуқуқига эга.\nМурожаатчи: «Иккита кўчадаги янги хўжаликларига электр тармоқлари тортилмаган, амалий ёрдам беришингизни сўраймиз...»\nМурожаат мазмуни: «Самарқанд втилояти, Пахтачи тумани, Урганжи МФЙда 60 та аҳоли янги хўжаликлари электр билан таъминланмаган.\nМурожаатчи: «Шахаман кўчасига тўлиқ ёриткичлар ўрнатишда амалий ёрдам беришингизни сўрайман...»\nМурожаат мазмуни: «Нукус шаҳридаги 41-МПЖ (МФЙ) 2021 йили “Обод маҳалла” дастурига киритилганди. Кўчаларни ёритиш ишлари олиб борилди. Ҳудудда жойлашган Шахаман кўчасида электр тўсинларига (столба) “свет” ўрнатиш тўлиқ бажарилмасдан қолиб кетди.\nМурожаатчига жавоб: «Ажратилган ер майдонида деҳқончилик юритилмасдан, бино-иншоот қурилаётганлиги маълум бўлди...»\nМурожаат эгаси: Сирдарё вилояти, Боёвут тумани, Сармич маҳалласи, Чорбоғ кўчаси, 51-уйда яшовчи фуқаро Ориф Алимов.\nМурожаатчи: «Икки соатни ичида мени қарзга киритворадиган даражадаги электр ускунам йўқ уйимда!»\nМурожаат мазмуни: «Ассалому алейкум! Мен Наманган вилояти, Давлатобод туманидаги кўп қаватли хонадонлардан бирида (31-уй, 20-хонадон) истиқомат қиламан. Тахминан бир йилча аввал электрон ҳисоблаш ускунасини янгисига алмаштиришган. Ундан аввалгиси ҳам “онлайн кўриниш”да ишлар эди. Билмайман, нимага алмаштиришган...\nМиллий диспетчерлик маркази: «Диспетчерлик интизомининг бу тартибдаги бузилиши энергетика тизимида оғир оқибатли, йирик аварияли ҳолатларга олиб келиши мумкин!»\nЯқинда nasafnews.uz электрон нашрида “Қашқадарё ҲЭТ огоҳлантиришсиз чироқ ўчирилганига «Миллий электр тармоқлари» АЖ тизимидаги чекловларни сабаб қилиб кўрсатди” номли мақола эълон қилинган эди.\nМурожаатчи: «Бизда кунора электр узилишлари рўй беради. Бу ҳолат қачонгача давом этади? Чақалоғим бор...»\nМурожаат мазмуни: «Ассалому алейкум! Мен Бухоро вилояти, Когон тумани, Вадан қишлоғида истиқомат қиламан. Бизда кунора электр узилишлари рўй беради. Бу ҳолат қачонгача давом этади? Ёш чақалоғим бор, қанчадан қанча беморлар бор. Электрни пулини вақтида тўласак. Қайсидир ташкилот текширадими бу ҳолатларни? Қаерга мурожаат этайлик яна?!»\nМурожаатчи: «Озгина шабада бўлса ёки севалаб ёмғир ёғса, дарҳол электр таъминоти узиб қўйилади...»\nМурожаат мазмуни: «Ассалому алайкум! Улуғнор тумани, Гулистон МФЙ, Буюк ипак йўли кўчаси, 18-уйда истиқомат қиламан. Гулистон МФЙ ҳудуди озгина шабада бўлса ёки севалаб ёмғир ёғса, дарҳол электр таъминоти узиб қўйилади. Шу сабабли сиздан қаттиқ илтимос, келиб ўрганиб, кўзингиз билан кўриб, жиддий ёндошган ҳолда масалага жавоб берсангиз.»\nМурожаатчи: «Симёғочлар яроқсиз ҳолда, уларни жойига келиб кўриб-ўрганиб, янгисига алмаштиришда амалий ёрдам беришингизни сўрайман»\nМурожаат мазмуни: «Ассалому алайкум, ҳурматли «Ўзбекистон миллий электр тармоқлари» АЖ ходимлари! Мурожаатим шундан иборатки, мен яшайдиган Самарқанд вилояти, Булунғур тумани, Ингичка қишлоғига 1975 йилда электр энергияси тармоқлари тортилган бўлиб, симёғочлар бугунги кун эскириб, яроқсиз ҳолатига келиб қолган. Уларни жойига келиб кўриб-ўрганиб, янгисига алмаштиришда амалий ёрдам беришларингизни сўрайман.»\nМурожаатчи: «Электр энергияни тармоқдан узишдан олдин, огоҳлантириш учун, бир-икки иш куни илгари телефонга “СМС” хабар келадиган қилсаларингиз яхши бўлар эди...»\nМурожаат мазмуни: «Электр энергияни ўчиришдан олдин огоҳлантириш учун бир ёки икки иш куни телефонга СМС келадиган қилсаларингиз яхши бўлар эди.


Қаддингизни тик тутиб юришингиз учун 9 тавсия ! - Fartuna.Uz\n«Ўсмир ёшидаги қизимда балоғат даврига хос ўзгаришлар кузатилаяпти. Аҳамият берсам, қаддини букчайтириб юрибди. Тик юришга ўргатолмаяпман. Нима маслаҳат берасиз?»\nМуслима, Хоразм вилояти\nМуаммонинг ечими ҳақида олий тоифали шифокор ортопед Бахтиёр Азимжонов тавсиялари билан танишамиз. Бу тўғрисида Darakchi.uz ёзди.\nЭнг оддий қоида\nУмуртқа тўғри бўлиши учун гавдани тик тутишга одатланиш шарт. Тўғри, осон бўлмайди, куракларингиз оғриши, юрганда, ўтирганда ноқулайлик туғилиши мумкин. Бироқ остеохондроз ёки сколиоз орттириб олгандан кўра шуниси маъқул.\nКурси таглиги юмшоқ бўлмаслиги лозим. Баландлиги эса гавдани тик тутишга мос келиши керак. Агар курси суянчиғи бўлса, умуртқанинг ўрта қисмига кичик ёстиқча жойлаб, сўнг суяниб ўтириш мумкин. Ўтирган ҳолатда оёқларни бир-бирига мунтазам чалиштириш тавсия этилмайди. Бу ҳолат тос суяги фаолиятига таъсир этади. Оёқларни елка кенглигига мос равишда, тўғри жойлатириш зарур.\nХиром айлаб юрамиз...\nҚадам ташлаганда елкалар олдинга, курак хиёл эгилган, қорин ташқарига чиққан кўринишда бўлмаслиги учун тўғри ҳаракатланиш техникасини ўрганинг. Бунинг учун оёқларни ўртача катталикда очиб, қадам ташлаш мароми бир текисда бўлиши керак. Оёқ кенглигининг жуда катта бўлиши ёки майда қадам ташлаб ҳаракатланиш нотўғри. Юрганда оёқни кўтариб босиш ҳам муҳим.\nРақсми ёки спорт?\nҚомат расолиги учун рақс машғулотлари билан шуғулланиш мумкин. Энг маъқули эса сузиш, конькида учиш, аэробика ва аквааэробика спорт турларидир. Тўғри, машғулотларни болаликдан бошлаган маъқул. Бироқ ўзингиз истасангиз, албатта, бунинг эрта-кечи бўлмайди.\nҲамёнингизга оғирлик қилмаса, махсус ортопедик тўшак (матрас) харид қилишингиз мумкин. Ҳозирда бу турдаги тўшакларнинг хилма-хил кўринишлари бор. Тўшак қаттиқ ва текис бўлгани дуруст. Ёстиқ бироз қаттиқ, ўртача баландликда бўлса, айни муддао. Юмшоқ кўринишдагилари эса тавсия этилмайди.\nҚорин чиқиб кетадими?\nМаълумотларга кўра, умуртқа букчайган ҳолатга мослашиб қолса, қорин мушаклари сустлашиб кетади. Зеро, елка текис тутилганида қорин мушаклари ўз-ўзидан ичга тортилади. Агар гавдангизни тик тутмасангиз, қоринни йўқотиш учун парҳез ушлашдан фойда йўқ.\nБаланд пошнали пойабзалда қоматни тик тутиш осонроқ. Чунки мувозанатни ушлаш учун истайсизми-йўқми, гавдангиз тўғри ва текис бўлиши керак. Умуртқага оғирлик тушмаслиги учун пойабзал баландлиги 4 см.дан ошмаслиги керак. Ана шунда қадам ташлаганда гавда олдинга букчайиб кетмайди. Организмда қон айланишини ҳам мувозанатда бўлади.\nУйқудан уйғонгач, енгил жисмоний машқларни бажариб, умуртқа суякларини ҳаракатга келтиринг. Турникда тортилиш, тик турганча елкаларни ҳаракатлантириш ҳамда қўлларни бирлаштириб, гавдани хиёл ортга ташлаш машқлари мақсадга мувофиқдир.\nҲар куни 1-2 соат гавдани тик тутиб юришни машқ қилинг. Машқ орасида 30-35 дақиқалик танаффус қилиш мумкин. Аммо жуда бўшашиб кетманг. Куракда оғриқ юзага келмаслиги учун елкага зўриқиш бермасликка ҳаракат қилинг. Машқни аввал 1-2 соат давомида бажаринг, сўнг ярим соатдан қўшиб боришингиз мумкин.


#ozodliK - Instagram photos and videos | WEBSTAGRAM\nТошкент шаҳар прокуратураси жиноят содир этганликда гумон қилиниб қўлга олинган шахсларни қийноққа солгани даъво қилинган ИИВ ходимлари устидан хизмат текшируви бошлади.\nШу йилнинг 11 августида "Спарк" ва "Жигули" автомобили ҳайдовчилари орасидаги можаро видеоси Telegram тармоғида тарқалган эди.\nБу можаро ортидан қўлга олинган шахслардан икки нафарининг яқинлари ҳибс ва тергов чоғидаги қийноқ қўлланганини даъво қилмоқда.\nПрокуратура ўз назоратига олди\nЎзбекистон Бош прокуратураси 18 октябрь куни Озодликка берган маълумотга кўра, шу йилнинг августида Тошкентда содир бўлган ҳодиса ортидан қўзғатилган жиноят иши юзасидан дастлабки тергов ҳаракатлари олиб борилмоқда. "Шунингдек, Тошкент шаҳар прокуратураси томонидан Ш.Жўраевнинг онаси Д.Жўраева ва Б.Нуритдиновнинг акаси Д.Нуритдиновларнинг "Озодлик" ижтимоий тармоғи ва Ўзбекистон Республикаси Президенти халқ қабулхонасига қилган мурожаатлари кўриб чиқилаётган бўлиб, уларнинг мурожаатлари юзасидан Ички ишлар ходимларига нисбатан хизмат текшируви тайёрланган, натижаларга кўра қонуний қарор қабул қилиниши таъминланади", дейилади Бош прокуратура Озодликка тақдим қилган жавобда.\nБу маълумотни тақдим қилган прокуратура расмийси эндиликда ишни Бош прокуратура ўз назоратига олгани, қонунийлик таъминланишини алоҳида таъкидлади.\nTelegram тармоғида тарқалган видео\nШу йилнинг августида Telegram тармоғида бир неча йигит мачете пичоқ билан бир йигитни калтаклагани ҳамда машинага зўрлик билан ўтқазиб, номаълум манзилга олиб кетгани акс этган видео тарқалганди.\nМачете - қишлоқ хўжалигида ишлатиладиган махсус пичоқ. Шундай пичоқ билан ҳужум қилганлар яқинларининг иддао қилишича, пичоқ темирдан эмас, балки пластикдан бўлган ўйинчоқ эди.\n13 август куни Тошкент шаҳар Ички ишлар бош бошқармаси видеода акс этган ҳодиса шу йилнинг 11 августида шаҳарда содир бўлгани ва ҳодиса юзасидан 277-моддага асосан “безорилик” айби билан жиноят иши қўзғатилганини маълум қилганди.\nТез орада ҳодисада – жабрланувчи кўрилган 3, айбланувчи кўрилган 2 киши, шу жумладан, Шоҳрух Жўраев ва Беҳзод Нуритдиновлар қўлга олинди.\nПолиция ходимлари билан ўраб олинган ёдгорлик яқинига журналистлар ва таклиф қилинганлар фақат рўйхат асосида қўйилди. Ҳайкал очилиши маросимида марҳум президентнинг беваси Татьяна Каримова, ҳайкал муаллифи, инглиз ҳайкалтароши Пол Дэй, Ўзбекистон Сенати раиси Ниғматилла Йўлдошев, Россия Федерацияси Кенгаши раиси муовини Николай Фёдоров, Россия Ташқи ишлар вазири ўринбосари Григорий Карасин, Москва мэри муовини Александр Горбенколар иштирок этишди.\nЎзбекистондан таклиф қилинганлар орасида Ўзбекистон Халқ артистлари Ёқуб Аҳмедов, Эркин Комилов, Лутфулла Саъдуллаев, Озодбек Назарбеков, Ўзбекистонда Хизмат кўрсатган артистлар Гавҳар Зокирова, Мирза Азизов, Ўзбекистон Халқ рассоми Азиз Нур ва бошқалар иштирок этди.\nЯкиманкада Ислом Каримовга ҳайкал ўрнатилишига қарши акциялар ташаббусчиси маҳаллий депутат Андрей Морев Озодлик билан суҳбатда ёдгорлик яширинча 15 октябрга ўтар тунда ўрнатилганини айнан маҳаллийларнинг норозилиги билан боғлади. - Ҳозир Ўзбекистоннинг ўзида бу одамга, унинг бошқарувига нисбатан муносабат ўзгараётган бир пайтда нима сабабдан унга ҳайкал бизда туриши керак?\nЎзбекистон Миллий банки Андижон вилоятининг мансабдор шахслари ўзгалар мулкини ўзлаштириш йўли билан талон-тарожликларга қўл урганликда айбланмоқда.\nБош прокуратура қошидаги Иқтисодий жиноятларга қарши кураш департаментининг Андижон вилоят бошқармаси томонидан ўтказилган терговга қадар текширувда филиал мансабдор шахслари ва бошқалар олдиндан жиноий тил бириктириб, мазкур банк мижозлари ҳисобланган 10 та хўжалик юритувчи субъектнинг валюта ҳисоб-рақамларида бўлган 759 минг АҚШ долларини уларнинг хабарисиз бошқа хўжалик юритувчи субъектларнинг ҳисоб рақамларига ноқонуний ўтказган.\nМазкур ҳолат юзасидан Жиноят кодексининг 167-моддаси 3-қисми «а» ва «г» бандлари ҳамда 209-модданинг 2-қисми «а» банди билан жиноят иши қўзғатилгани хабар қилинди.\nЎЗБЕКИСТОН. “Бу йил биринчи теримда пахтанинг килосига 950 сўмдан тўланиши айтилганда, кўпчилик теримда ихтиёрий қатнашиб, уч-тўрт сўм ишлаб олишни ният қилгани рост. Аммо далага чиқдию теримчиларнинг ҳафсаласи пир бўлди. Биринчидан, узоқдан келган ҳашарчиларга ётиш учун шароит яратилмаган. Қолаверса, терим пули кечиктирилмоқда. Бундан ташқари, терилган пахта вазни чегириб ҳисобланмоқда. Масалан, 100 кг пахта терсангиз, 15 кг дан 25 кг гача чегириб ташланмоқда. Буларнинг бари терим суръатига салбий таъсир этмоқда. Бу ҳолни мамлакатнинг деярли барча ҳудудларида учратиш мумкин”. (Бу хабар Озодликка 15 октябрь куни юборилган.) #ozodlik#uzbekistan\nНАРПАЙ. “Самарқанд вилояти Нарпай тумани Мустақиллик маҳалласидан мактуб йўлламоқдамиз. Биз маҳалламиз ҳудудидаги “Худоёр Ҳосилот” фермер хўжалигида пахта теряпмиз. Аммо теримчиларга шароит яратилмаган. Иссиқ овқат ва чойни айтмай қўяқолайлик, ҳатто тоза ичимлик суви ҳам йўқ. Қўшни фермерлар теримчиларга бир кило пахта учун 750 сўм ва ундан кўпроқ тўламоқда. Бизга эса 650 сўмдан беришмоқда. Шунда ҳам ҳар 10 кило пахтадан 1-1,5 кило чегириб ҳисобланмоқда. Шароит яратиб беришини сўраб фермер хўжалиги раҳбарига арз қилайлик десак келмайди. У ишни ишониб топширган бригадир эса ҳеч қандай ёрдам бермаяпти”. (Бу хабар Озодликка 15 октябрь куни юборилган.)#ozodlik#uzbekistan#samarkand#samarqand\nБЎКА. “Тошкент вилояти Бўка туман тиббиёт бирлашмасидан ёзмоқдаман. Бош шифокоримиз ходимларни пахта даласига мажбурлаб чиқарди. Теримга чиқмаганлар ишдан ҳайдалар экан. Ер зах, кўпчилик шамоллаган. Қолаверса, шифокорлар теримда экани боис беморлар ҳам сарсон бўлмоқда. Президент тиббиёт ва таълим соҳаси вакиллари пахтага чиқарилмаслиги ҳақида топшириқ берган эди. Аммо қизиқ жиҳати, айнан Президент Бўкага келиб кетганидан кейин биз тиббиётчиларни далага ҳайдашди.\nМажбуран пахта теряпмиз, аммо терим пулидан дарак йўқ. Ўзи шундоқ сўконғич бўлган бош шифокоримиз пахта мавсумида янада қутуриб кетди”. (Бу хабар Озодликка 15 октябрь куни юборилган)#ozodlik#uzbekistan#toshkent\nБУХОРО. “Бухоро шаҳридан ёзмоқдамиз. Мустақиллик кўчасидаги 47-уй иссиқлик тизимига уланмаган. Подъезд деразасига ром ўрнатилган, аммо ойналари йўқ. Қисқаси, кўп қаватли уй қишки мавсумга умуман тайёр эмас. Маҳаллий идоралардан амалий ёрдам кутиб қоламиз”. #ozodlik#uzbekistan#buxoro\nЧОРТОҚ. “Наманган вилояти Чортоқ тумани Ҳазратишоҳ қишлоғидан ёзмоқдамиз. Қишлоғимиз ҳудудида Қирғизистон чегарасига 5 км масофада ноқонуний пост ўрнатилган. Ушбу постда аскарлар ҳар бир одамни рўйхат бўйича ўтказади. Бу эса чегара яқинида яшовчи аҳолига машаққат ва қийинчилик туғдирмоқда. Кўп сонли аҳоли номидан ушбу постни олиб ташлашларини сўраймиз”. #ozodlik#uzbekistan#namangan\nШАҲРИХОН. “Андижон вилояти Шаҳрихон туманидан ёзмоқдамиз. Туман туғруқ мажмуаси вайрон ҳолатда экани ва санитария талабларига риоя этилмаётгани хусусида мактубимиз чоп этилгач, шахсан Соғлиқни сақлаш вазири Алишер Шодмонов келиб муаммони ҳал қилишга сўз берди. Ҳомиладор аёллар шароити яхшироқ саналган марказий шифохонага кўчирилди. Туғруқ комплекси эса капитал таъмирланиши айтилди. Аммо, афсуски, вазир кетганидан сўнг қоп-қоп ваъдалар ҳам унутилди, ҳомиладор аёллар яна хароб аҳволдаги туғруқ комплексига қабул қилинмоқда.\nНима, вазир хўжакўрсинга келиб кетдими? Ё маҳаллий раҳбарлар вазирни алдаб-сулдаб жўнатиб юборишдими? Президент соғлиқни сақлаш тизими, хусусан, оналик ва болаликни муҳофаза этишдаги муаммоларни тез фурсатда ҳал қилишни талаб қилмоқда. Андижонда эса давлат раҳбари топшириқлари саботаж қилинаётганга ўхшайди”.#ozodlik#uzbekistan#andijon\nТожикистоннинг айрим минтақаларига кутилмаганда ёққан қор фермерларни ташвишга солиб қўйди. Қалъаи Дашт, Мискинобод жамоатлари ва бошқа қишлоқлар аҳолиси томонидан етиштирилган сабзавот ва мевалар қор остида қолиб кетди.\nФайзобод туманидаги жамоатларнинг аҳолиси асосан қишлоқ хўжалиги билан шуғулланади. Бу ерда асосан олма боғлари бор. Куни кеча ёққан қор олма ҳосилини йўқ қилди, аҳоли эса ерга тушган олмаларни термоқда. Файзобод туман боғбонлари 10 кун аввал ҳосил йиғим теримига киришган эди, шу кунга қадар мева ҳосилининг атиги 50%ни йиғиштириб олишга улгурдилар. Бобои Вали маҳаллласида яшовчи Тағоймурод Усмоновнинг 17 октябрь куни айтишича, қўшни фермер хўжалигида 40-50 тонна олма йиғиштирилмай қолиб кетди. «Барча мевалар, худди картошка, нўхат ва карам сингари қор остида қолиб кетди. Ҳамма хўжаликлар зарарни ҳисобламоқда. Пулга чаққанда мен тахминан 50-60 минг сомони (6 минг доллардан кўп) зарар кўрдим», - дейди суҳбатдошимиз.\nФермерлар қор туфайли ҳатто етиштирилган ҳосилни тўплаб, уларни омборга олиб боришга ҳам улгуришмади: ҳосил совуқ туфайли музлаб қолди, улар истеъмолга яроқсиз ҳолга келди.\nҚальаи Дашт деҳқон хўжалиги раиси Насрулло Раҳимовнинг айтишича, эндигина ҳосилни йиғиштириб олишга киришганларида ёмғир ёққан. «Биз ҳосилни целлофан билан ёпдик ва кейинроқ йиғиштириб олмоқчи бўлдик. Бироқ ёмғир қорга айланди. Биз 15 тонна олмадан айрилдик», - дейди раис. Фермерларнинг айтишларича, биргина Қалъаи Дашт жамоатида 2000 тонна олма қор остида қолган.\nФайзобод туманидаги Бобои Вали қишлоғида истиқомат қилувчи Тоғаймурод Усмонов ҳам зарарни ҳисобламоқда. «Бир гектар ортиқ ерда картошкам бор эди. Ҳосил тўлалигича қор остида қолди. Ҳосилни тўплашнинг имкони йўқ. Қор эриб кетганидан сўнг музлаган ҳосилни териш мумкин ёки мумкин эмаслигини биламиз», - дейди Тоғаймурод Усмонов.\nКучли қорбўронлари туфайли маҳаллий аҳоли электроэнергиясидан бебаҳра қолди: қорларни кўтара олмаган дарахтлар электрузатиш линияларига зарар етказди. Тоғли бу қишлоққа элтувчи йўллар ҳам қор остида қолди.\nAround the Rings интернет нашрига берган интервьюсида “AIBAга аъзо федерациялар келаси ойги конгрессда муҳим танлов қилишлари керак ва шу боис улар ҳақиқатни билишлари шартдир”¸ деган Ғафур Раҳимов¸ қандай қилиб АҚШ Молия вазирлиги томонидан “трансмиллий жиноий гуруҳлар вакили” деб таснифланишига оид ўз ҳикоясини айтади. “Менга қарши кампания тепасида олдинги президентнинг қизи Гулнора Каримова ва унинг шериклари турди. Улар Ўзбекистондаги бизнесимдан улуш талаб қилди ва бошқа бизнесменлар каби менга ҳам таҳдид қилди. Мен йўқ дедим. Аммо босим давом этди ва мен 2010 йили оилам ва ўзимнинг хавфсизлигим учун мамлакатни тарк этишга мажбур бўлдим”¸ дейди АҚШ нашрига берган интервьюсида Ғафур Раҳимов.\nҒафуров иддаосича¸ шундан сўнг ўша пайтда қудратли бўлган Каримова ва унинг гуруҳи ўзига қарши “нотўғри ахборот тарқатиш”га киришган ва АҚШ Молия вазирлигига “қолган бизнесини йўқ қилиш мақсадида сохта айбловларни тақдим этган”. Янги ҳукумат – Очилбой Раматов - Ғафуров ҳимоясида\nЖурналист ва шоир Салим Ашур Ўзбекистон Республикаси Президенти администрациясининг Оммавий ахборот воситалари, телевидение ва матбуотни ривожлантириш шўъбаси мудири этиб тайинланди. Бу ҳақда kun.uz хабар қилди.\nШунингдек, Баҳодир Махсутович Юнусов шўъба бош консультанти, Элбек Улуғбекович Долимов эса шўъбанинг етакчи консультанти лавозимига тайинланган.\nСалимбой Ашуров охирги вақтларда президент аппаратида ишлаган, Баҳодир Юнусов Бош прокуратура мультимедиа марказида, Элбек Долимов эса Ахборот технологиялари ва коммуникацияларини ривожлантириш вазирлиги матбуот котиби лавозимида фаолият кўрсатиб келаётганди.\nШу ой бошида Комил Алламжонов президент маъмурияти раҳбари ўринбосари ва президент матбуот котиби лавозимидан озод этилган эди.\nСурхондарёнинг Денов тумани Беруний қишлоғидаги фермер хўжалиги раҳбари Шерали Бекназаров 14 октябрь куни ўз уйи подъездида осилган ҳолда топилди.\nҚариндошлари ва маҳалладошлари Озодликка 61 ёшли фермернинг пахта заводига белгиланган нормада пахтани топширмагани учун тазйиққа олиниши ортидан жонига қасд қилганини айтди.\nЎзини осган 61 ёшли фермер Шерали Бекназаров Сурхондарёнинг Денов тумани Беруний қишлоғида 15 октябрь куни дафн этилди.\nҚариндошлари ва деновлик бошқа фермерларнинг Озодликка айтишларича, ўлимидан олдин Денов тумани пахта пунктида ўтказилган пахта йиғим-теримига бағишланган мажлисда туман ҳокими Бекназаровни кунлик пахта топшириш режасини бажармаган бошқа ҳамкасблари қаторида ҳақорат аралаш қаттиқ койиган.\nТаъқибга олиниш эҳтимоли мавжудлигидан чўчиб шахси сир тутилишини сўраган маҳаллий фермерлардан бири бу ҳақда Озодликка шундай деди: - Мен ҳам шу мажлисда бор эдим. Ўша куни йиғилишда турғизиб, ҳаммани олдида изза қилди. Уйингдан пиёланггача тортиб оламиз, деб камситди. Бизда мажлисларда пахта планини бажармаётган фермерлар қандай сиқувга олинишини билсангиз керак, ҳозир фермерларга аввалги йиллардагидан босим ўн чандон кўп бўляпти. Шерали ака чидай олмаган, заифлик қилиб уйини подъездига ўзини осган.\nФермер - пахта тазйиқи қурбони\nЎз жонига қасд қилган 61 ёшли фермер Шерали Бекназаров рафиқаси ва 23 ёшли ўғли билан Денов тумани Беруний қишлоғидаги икки қаватли уйдаги икки хонали квартирада яшаган.\nМарҳум Бекназаровнинг исми сир қолишини истаган яқин қариндоши Озодликка 14 октябрь куни бўлган воқеани сўзлаб берди: - Кечқурун мажлисдан анча тушкун ҳолда келдилар. Ҳамма нарсани айтмадилар, лекин кўринишидан ёмон қилишган. Ҳоким ҳаммани олдида ҳақорат қилган, таҳқирлаган, "керак бўлса кўчада қолдираман, ҳамма нарсангни тортиб оламан" деган, ерга урган. Гаплашиб бўлганимиздан сўнг "энди бориб ухланглар", деди. Эрталаб домни подъездида осилган ҳолда кўрдик.\nСурхондарёдаги масъул идоралар вакиллари олдинига фермер ўз жонига қасд қилганини рад этишга уринди.\nДенов тумани ҳокимининг Қишлоқ ва сув хўжалиги масалалалари бўйича муовини Шаймамат Шерқобулов фермер хўжалиги раҳбари ўлимидан хабари борлиги, лекин у ўзини осмаганини айтди.\nМева-сабзавот маҳсулотларини ташқи бозорларга чиқариш самарадорлигини оширишга доир қўшимча чора-тадбирлар тўғрисида Ўзбекистон Республикаси Президентининг қарори қабул қилинди. Бу қарорнинг қанчалик муҳимлигини унда белгилаб қўйилган мана бу меъёрдан ҳам тушунса бўлади: экспорт қилинадиган мева-сабзавот маҳсулотлари божхона кўригидан ўтказилмайди. Адлия вазирлигига кўра, Қарорга биноан:\nюридик шахслар – мева-сабзавот маҳсулотлари экспорт қилувчилари мева-сабзавот маҳсулотлари экспортини дастлабки тўловсиз, аккредитив очмасдан, банк кафолатини расмийлаштирмасдан ҳамда экспорт шартномасини сиёсий ва тижорат хавфларидан суғурта полисисиз амалга ошириш ҳуқуқига эга;\nмева-сабзавот маҳсулотлари экспортидан тушумларни ўз вақтида таъминламаган мева-сабзавот маҳсулотлари экспорт қилувчилари мева-сабзавот маҳсулотларини экспорт қилишда 100 фоизлик олдиндан тўлов олиш талаблари уларга қўлланган ҳолда ноҳалол мева-сабзавот маҳсулотлари экспорт қилувчилар реестрига киритилади;\nтадбиркорлик субъектлари улгуржи савдо қилиш лицензиясига эга бўлмасдан мева-сабзавот маҳсулотлари экспортини амалга ошириш ҳуқуқига эга. Бунда экспорт тушумларига ягона солиқ тўлови тўланишини назарда тутувчи солиққа тортиш тартиби қўлланилади;\nэкспорт қилинадиган мева-сабзавот маҳсулотлари божхона кўригидан ўтказилмайди;\nинтернет тармоғида “TradeUzbekistan.com” электрон савдо майдончаси ҳамда экспорт жараёнининг барча босқичларини реал вақт режимида кузатиш имконини берувчи Мева-сабзавот маҳсулотларини экспорт қилувчилар ахборот портали яратилади;\nҚирғизистоннинг Норин вилоят мусиқали-драма театри труппаси Тошкентга ижодий сафар билан келди. Иттифоқ қулаганидан кейин жиддий иқтисодий муаммоларга дуч келган бу театр 2018 йилдан бошлаб гастроль сафарлари хорижга чиқа бошлаган.\nНоринлик актёрлар Тошкентда Чингиз Айтматовнинг “Асрга татигулик кун” романи асосида режиссёр Султан Раев саҳналаштирган “Ман” спектаклини намойиш этганлар.\nМазкур драма Қозоғистон пойтахти Остона шаҳрида ўтказилган халқаро театр фестивалида юксак соврин — Гран-при билан тақдирланган.\nТеатр актёри Канат Мамирқановга кўра, Тошкентдан сўнг труппа Россиянинг қатор шаҳарларига, шундан сўнг эса Лондонга сафар қилмоқчи.\nЎзбекистонда 2019/2020 ўқув йилида ишга тушадиган Akfa халқаро университети хусусий мулк асосида очилиши кутилаётган илк университетлардан бири бўлади. Президент маслаҳатчиси Абдужаббор Абдувоҳитов кўра, бу каби олийгоҳларни ташкил этиш орқали мамлакатда таълим соҳасида очилмаган, янги истиқболларга эришиш мумкин.\nА.Абдувоҳитов бу фикрни 17 октябрь куни Тошкент давлат иқтисодиёт университети биносида ташкил этилган матбуот анжуманида билдирди. Ўзбекистон президентининг “Тошкент шаҳрида Акфа халқаро университетини ташкил этиш тўғрисида"ги қарори ўтган ҳафта Норматив ҳуқуқий ҳужжатлар лойиҳалари муҳокамаси порталида эълон қилинган.\nҚарорда олийгоҳни ташкил этиш ташаббуси Соғлиқни сақлаш вазирлиги, Олий ва ўрта махсус таълим вазирлиги ҳамда “Akfa Medline” МЧЖга оидлиги қайд этилган. “Akfa Medline” МЧЖ AKFA ширкатлар гуруҳи томонидан ташкил этилган хусусий кўп профилли тиббий марказдир. AKFA ширкатлар гуруҳининг эгаси Тошкент шаҳар ҳокими Жаҳонгир Ортиқхўжаев бўлиб ҳисобланади.\nТаълим инглиз тилида амалга ошириладиган Akfa университети, президент қарорида айтилишича, иқтисодиётнинг реал сектори тармоқларининг аниқ эҳтиёжларини ҳисобга олган ҳолда фундаментал, аниқ, тиббиёт ва гуманитар фанлар бўйича юқори малакали мутахассисларни тайёрлаш билан шуғулланади.\nУниверситет 2022 йил 1 январгача барча турдаги солиқлар ва давлат мақсадли жамғармаларига мажбурий тўловларни тўлашдан озод этилади.#ozodlik#uzbekistan\nЖорий йил ўтган 9 ойи мобайнида Ўзбекистонда энг кам ўртача номинал иш ҳақини тиббиёт ходимлари ва ўқитувчилар олганлар. Бунга Давлат статистика қўмитаси эълон қилган ҳисоботни ўрганиш давомида амин бўлиш мумкин.\nҚўмитанинг келтиришича, мазкур вақт мобайнида соғлиқни сақлаш ва ижтимоий хизматлар кўрсатиш соҳалари вакилларининг ўртача номинал иш ҳақлари 1 миллион 85 минг сўмга тенг бўлган. Таълим соҳаси вакиллари эса ўртача 1 миллион 275 минг сўм ойлик олганлар.\nАйни пайтда энг юқори ўртача ойликни молиячи ва суғуртачилар олган бўлиб, уларнинг ўртача номинал иш ҳақи 3 миллион 213 минг сўмни ташкил этган.\nАхборот ва алоқа соҳалари Ўзбекистонда нисбатан юқори маош оладилар - уларнинг ўртача номинал иш ҳақи тақрибан 3 миллион 197 минг сўмдир.\nДавлат статистика қўмитаси 2018 йилнинг январь-сентябрь ойларида Ўзбекистонда ўртача ойлик номинал ҳисобланган иш ҳақи 1 млн 684,5 минг сўмни ташкил этгани, бу 2017 йилнинг шу даврига нисбатан 22,9 фоизга кўп эканини маълум қилади.#ozodlik#uzbekistan\n“Ўзбекистон темир йўллари” акциядорлик жамияти жорий йил 1 ноябридан “Afrosiyob” тезюрар поездлари чипталари нархини оширмоқчи.\nКомпания матбуот хизмати ёйинлаган хабарномадан келиб чиқилса, нархларни оширишга электр энергияси, хомашё, ҳаракатланиш давомида вужудга келадиган барча харажатларни қоплаш ва ходимларга муносиб иш ҳақи тўлаш важидан эҳтиёж туғилган.\nШу кунда тезюрар поездлар Тошкент-Бухоро-Тошкент, Тошкент-Шаҳрисабз-Тошкент, Тошкент-Самарқанд-Тошкент йўналишлари бўйлаб ҳаракатланмоқда. "Afrosiyob" поездларида чипта нархи сўнгги бор шу йил август ойида тақрибан 35 фоизга оширилганди. Бу гал чипта нархи неча фоизга ошиши ҳақида ҳозирча маълумот йўқ.\nЎзбекистонда хизмат кўрсатган артист Матёқуб Матчонов 16 октябрь куни “Ўзбекистон Киноарбоблари ижодий уюшмаси” нодавлат нотижорат ташкилотига раис этиб сайланган. “Ўзбеккино” миллий агентлиги матбуот хизматининг маълум қилишича, Уюшма Ўзбекистон президентининг шу йил 24 июлида чиқарилган “Миллий киноиндустирияни ривожлантириш бўйича қўшимча чора-тадбирлар тўғрисида”ги қарорига мувофиқ қайта ташкил этилган.\nТошкентдаги “Алишер Навоий” номли киносаройнинг катта залида Уюшманинг сешанба куни бўлиб ўтган илк конференцияси таниқли актёр М.Матчонов раисликка бир овоздан сайланган. Шунингдек, мазкур анжуманда ташкилотнинг келгусида бажариладиган мақсадли режалари белгилаб олинган.#ozodlik#uzbekistan\nКелишувга мувофиқ, Ўзбекистон пойтахтида Москва давлат халқаро муносабатлар институти ("МГИМО") филиалини ташкил қилиш, Тошкент кимё-технология институти базасида эса Россиянинг Д.И.Менделеев номидаги кимё-технология университети филиалини ишга тушириш режалаштирилаяпти.\n18 октябрь оқшомида Россия президенти Владимир Путин бошчилигидаги қарийб 1000 кишилик расмий делегациянинг Тошкентга келиши кутилмоқда.#ozodlik#uzbekistan#russia